Партия ёрдами билан Каратэ зали фойдаланишга топширилди | O'zLiDeP\nПартия ёрдами билан Каратэ зали фойдаланишга топширилди\nМамлакатимиз тараққиётининг 5 йиллик ривожланиш дастурида спорт турларини ривожлантириш орқали ёшларнинг соғлом турмуш тарзини таъминлаш асосий вазифа қилиб белгилаб қўйилган.\nШу аснода ёшлар ўртасида спортнинг каратэ-до турини оммалаштириш, уларнинг бўш вақтларини мазмунли ўтказиш, спортга қизиқувчи ёшларни қўллаб-қўватлаш мақсадида Нукус шаҳри “Моншали” кўчасида яшовчи фуқаро Байрам Ережепов O‘zLiDeP Нукус шаҳар Кенгашига мурожаат қилди. Б. Ережепов ўз мурожатида Нукус шаҳри 1-сон Болалар ва ўсмирлар спорт мактабига қарашли Кураш мактабида каратэ-до тўгарагини очиш учун спорт зал билан таъминлаб беришда ёрдам сўраган.\nПартия Нукус шаҳар Кенгаши томонидан Ережеповнинг аризасига биноан Ўзбекистон Каратэ Миллий Федерацияси Қорақалпоғистон Республикаси бўлимига мурожаат этилди. Ариза тўлиқ ўрганиб чиқилиб, мурожаат эгаси Б.Ережеповга белгиланган тартибда махсус спорт инвентарларига эга спорт зали каратэ-до тўгараги сифатида фойдаланишга берилди.\nҲозирга пайтда тўгаракда 30 нафарга яқин ўғил-қизлар каратэ-до билан доимий шуғулланиб келишмоқда.\nМавжуда Рашидова-O'zLiDeP Бухоро вилоят кенгаши бўлим мудири2018-07-11 12:50:39\nЁшларимизнинг келажаги спортга ҳам боғлиқ. Улар ўртасида спортни оммалаштириш, соғлом турмуш тарзини таъминлаш, ёшларни қўллаб-қувватлаш бизнинг бурчимиздир.\nРахманова Гульнара КР Тахтакупир туман Кенгаши2018-07-11 09:34:09\nЖамиятимиздаги ёшлар ўртасида спортни оммалаштириш, уларнинг бўш вақтларини мазмунли ўтказиш, спортга қизиқувчи ёшларни қўллаб-қўватлаш бу давр талаби. Партиямизнинг бу каби хайрли ишлари албатта мактовга арзийди


Жонажон Ўзбекистоним, мангу бўл омон! Сурхондарёдан фоторепортаж\nСўнгги йилларда вилоятда кўплаб истиқболли лойиҳалар, қурилиш-бунёдкорлик ишлари амалга оширилмоқда. Саноат, қишлоқ хўжалиги ва туризм соҳалари жадал ривожланмоқда.\nТабиийки, буларнинг бари давлат божхона хизмати органлари ходимларидан ҳам янада фидойи, янада тезкор ва албатта янада ҳушёр бўлишни талаб этади.\nЎзбекистон Республикаси Мустақиллигининг 28 йиллиги арафасида Сурхондарё вилоятида бўлиб, божхоначиларимизнинг масуълиятли ва шарафли хизмат жараёни билан яқиндан танишдик. Хўш, улар энг улуғ, энг азиз айёмни қандай кўрсаткичлар билан қаршилашмоқда?\nИнсоният цивилизациясида ёрқин из қолдирган Буюк ипак йўлининг жанубий йўналиши айнан Сурхон ўлкасидан ўтганлиги бу ҳудудда божхона муносабатларининг азал-азалдан шаклланишига хизмат қилган.\nБу фикрни вилоятнинг ҳозирги Шеробод туманида жойлашган “Тавка” қалъаси ҳақидаги маълумотлар ҳам тасдиқлайди.\nҚадимда Қошғар, Афғонистон, Ҳиндистон билан Самарқанд ва Бухоро ўртасида амалга оширилган савдо карвонлари бевосита ушбу қалъадан ўтган.\nҚалъанинг Тавка ойим номи билан аталиши ва бу ердан топилган маликаларнинг деворий суратларини кўриш учун Термиз археология музейига қараб йўл олдик. Суратларда акс этган аёлларнинг гўзал сиймолари бизга беихтиёр “Алпомиш” достонини эслатди.\nДостонда айтилишича, Тойчи вилоятидаги қалмоқ музофотида Янгибозор деган кичик бозорга Қалмоқшоҳнинг қизи Товка раислик қилган. Унинг канизаклари сипоҳийлар кийимини кийиб, бозорда косибларнинг тарозисини, баззозларнинг матони ўлчайдиган қаламисини, қассобларнинг тошини, савдогарларнинг молга қўйган устама нархини назорат қилишган.\n“Тавка” қалъаси харобалари узра кезар эканмиз, қулоғимизга аллақаердандир чанқовуз садолари таралаётгандек туюлади. Эҳтимол, бу ўша “Товка” ойим ва унинг бир-биридан сулув канизаклари чалаётган чанқовуз садоларидир...\nДарвоқе, Термиз археология музейидаги экспонатларни томоша қилар эканмиз ҳамроҳимиз бу ерда сақланаётган нумизматика ашёларининг асосий қисми давлат божхона хизмати органлари томонидан тақдим қилинганлигини маълум қилди. Яъни, Сурхондарёда ноқонуний равишда олиб чиқишда тўхтатиб қолинган тарихий ва маданий бойликлар, хусусан тангалар айнан ушбу музейга топширилган.\nШу куни биз музейни томоша қилишга олис Европадан келган сайёҳларни ҳам учратдик ва дарров ўзимизни қизиқтирган божхона мавзусида суҳбатга тортдик.\n- Мен мамлакатингизга илк бор 1991 йилда келган эдим. Ўша даврдаги Ўзбекистон билан ҳозиргисининг ўртасида жуда катта фарқ бор. Энг аввало, Буюк Британия фуқаролари учун мамлакатингизга визасиз келишнинг йўлга қўйилганлиги биз учун жуда катта янгилик бўлди. Божхонада “яшил” ва “қизил” йўлакларнинг жорий этилганлиги сабабли, саноқли дақиқалар ичида божхона назоратидан ўтдик. Илгари декларация тўлдирилар эди, навбатда қолиб кетардик. Ҳозир ҳаммаси аъло даражада, - дейди Буюк Британиядан ташриф буюрган Сюзань хоним.\nСурхондарё божхонаси ҳақида сўз кетар экан, беихтиёр кўз олдимизда Афғонистон гавдаланади. Шу боисдан ҳам вилоятдаги божхона постлари билан яқиндан танишувни Афғонистон билан чегарада жойлашган “Айритом” чегара-божхона постидан бошладик.\nМустақилликнинг илк йилида – 1991 йил 26 октябрда ташкил қилинган ушбу постда ҳам сўнгги йилларда фаолият анча жадаллашди.\nБунинг энг муҳим сабаби эса Ўзбекистоннинг Афғонистонда тинчлик ва барқарорликни таъминлаш йўлида олиб бораёттган оқилона сиёсатида намоён бўлади. Зеро, Президентимиз таъкидлаганларидек, Афғонистондаги вазиятни барқарор этишнинг муҳим шарти – мамлакатни иқтисодий жиҳатдан тиклашдан иборат.\nШу боисдан ҳам Афғонистон билан ўзаро савдо ҳажми, товарларнинг экспорти тобора кенгайиб бормоқда. Буни оддийгина пост орқали ҳаракатланаётган транспорт воситаларининг сони ҳам кўрсатиб турибди.\nАҳамият беринг, “Айритом” чегара-божхона постида 2017 йилда 30 мингдан ортиқ транспорт воситалари ҳаракатланган бўлса, 2019 йилнинг ўтган даври мобайнида бу кўрсаткич 50 мингдан ошди.\nСўнгги йилларда пост орқали ҳаракатланган жисмоний шахслар сони ҳам сезиларли равишда ошди. 2017 йилда бу кўрсаткич, 96 мингдан ошган бўлса, 2019 йилнинг 1 ярмида салкам 125 мингни ташкил қилди.\nТабиийки, пост орқали ҳаракатланаётган жисмоний шахслар ва транспорт воситалари сонининг ошиши бу ерда божхона назорати учун сарфланадиган вақтни унинг самарадорлигини сақлаб қолган ҳолда янада қисқартиришни тақозо этади.\nШу мақсадда бу ерга ҳам катта ҳажмдаги юк автотранспорт воситаларини саноқли сониялар ичида божхона назоратидан ўтказишга хизмат қилувчи йирик инспекцион кўрик назорат-рентген мажмуаси ўрнатилган.\nСурхондарёдан Афғонистонга товарлар Амударё орқали ҳам экспорт қилиниши ҳақида эҳтимол, аввал эшитмагандирсиз. Вилоятда дарё транспортида ташилаётган экспорт-импорт юкларини божхона чегарасидан ўтказиш бўйича республикамиздаги ягона “Дарё порти” ташқи иқтисодий фаолият божхона пости фаолият юритади.\nТранспорт логистикасида “Дарё порти” божхона пости Ўзбекистон Республикасининг жанубий йўналишдаги стратегик транспорт узелларидан бири сифатида шубҳасиз халқаро аҳамият касб этади.\nДарё портининг техник жихозланганлиги катта хажмдаги юкларни қайта ишлаш имконини беради. Бу эса ўз навбатида қўшни Афғонистон ва Покистон орқали денгиз йўлига чиқиш йўналиши эканлиги билан транспорт коридорининг муҳим қисми сифатида эътиборга лойиқ.\n2019 йилнинг ўтган даври мобайнида пост орқали салкам 27 млн. АҚШ доллари қиймайтидаги ташқи савдо айланмаси амалга оширилди, давлат бюджетига салкам 18 млрд. сўмлик божхона тўловлари ундирилди.\nСурхондарёда 2019 йилнинг 7 ойи давомида 30 дан ортиқ хорижий давлатларга 185 млн. АҚШ долларидан ортиқ қийматидаги товарлар экспорт қилиниб, бу кўрсаткич ўтган йилнинг шу даврига нисбатан 29 фоизга ошди.\nТоварлар экспортида божхона расмийлаштирувининг асосий қисми эса “Термиз” ташқи иқтисодий фаолият божхона постида амалга оширилади.\nПостнинг халқаро жаҳон стандартларига жавоб берувчи “Термиз карго” логистика марказида жойлашганлиги эса ташқи иқтисодий фаолият иштирокчилари учун қулайлик туғдиради.\nЛогистика марказидаги салкам 24 минг метр квадрат майдонга эга 4 та ёпиқ божхона омбори, бир вақтнинг ўзида 100 та юк автотранспорт воситаси учун мўлжалланган атвотураргоҳ, маҳсулотларни сифатли сақлашга хизмат қилувчи совитиш ускуналари, юкларни ортиш ва тушириш учун кўзланган техник воситалар - буларнинг бари экспорт-импорт операцияларини жадал равишда амалга оширишга хизмат қилади.\nВилоятда экспортга расмийлаштирилган маҳсулотларнинг 20 фоиздан ортиғини дуккакли экинлар ташкил қилмоқда. Жумладан, 2019 йилнинг 7 ойи давомида қиймати 41,5 млн. АҚШ долларининг ташкил қилувчи 1,7 минг тонна дуккакли экинлар экспорт қилинган.\nВилоятда янгиликка изланиб, турли инновацион ғоялар устида ишлаётган тадбиркорлар талайгина.\nМасалан, илгари Амударё қирғоқларида табиий равишда ўсган қамишлар ёқиб юбориларди. Натижада, ҳайвонот ва наботот олами жиддий зарар кўрарди.\nЭндичи? Сурхондарёлик тадбиркорлар 2017 йилдан бошлаб, қамишдан ёғоч қириндили плиталар ишлаб чиқаришни йўлга қўйишди.\nБунинг учун хориждан қиймати 2,5 млн. АҚШ доллари қийматидаги технологиялар келтирилди. Бу жараёнда эса божхона тўловларидан 3 млрд. сўмлик имтиёзлар қўлланилди. Натижада 250 нафар доимий, 2 минг нафардан зиёд мавсумий иш ўринлари шаклланди.\nЭнг муҳими, шу вақтга қадар асосий қисми хориждан импорт қилинган бу турдаги қурилиш материаллари энди ўзимизда ишлаб чиқарилади. Муҳими, сифатли ва арзон.\nМаҳсулотларнинг экспортида ҳам кўрсаткичлар чакки эмас. Қиқсқа фурсат давомида Афғонистон ва Тожикистонга 345 минг тоннадан ортиқ ДСПлар экспорт қилинди.\nЎзбекистоннинг ташқи сиёсатида қўшни давлатлар билан ўзаро дўстлик ва яқин қўшничилик устувор аҳамият касб этади.\nПрезидентимиз ташаббуси асосида 2018 йилнинг 1 мартидан бошлаб, баҳорида Тожикистон билан чегарада жойлашган ўнлаб ўтказиш пунктлари фаолиятининг қайта тикланганлиг, мамлакатларимиз ўртасида ўзаро визасиз тартиб жорий этилиши икки халқнинг қувончига сабаб бўлди.\nТермиз шаҳридан 50 км. масофада жойлашган “Гулбаҳор” чегара-божхона пости Тожикистоннинг Шаҳритуз тумани билан боғлайди. Бу ерда кунига 600 га яқин жисмоний шахслар ўтиб қайтишади, 2019 йилнинг 7 ойи давомида пост орқали 7 мингдан ортиқ автотранспорт воситалари ҳаракатланган.\nҚўшни давлатдан келаётган ёки у ерга йўл олган йўловчиларни суҳбатга тортар эканмиз, бариси алоқалар тикланганидан, йўллар очилганидан мамнунлигини маълум қилишди.\nРозилик, миннатдорчиликка йўғрилган самимий дил сўзларини “Сариосиё” чегара-божхона пости орқали ҳаракатланаётган йўловчлар ҳам билдиришди.\nСафаримизнинг навбатдаги манзили Сурхондарё вилояти Узун туманидаги “Боғдара” қишлоғи бўлди. Манзилга етиш учун Боботоғнинг ҳайбатли тоғларини оралаб, илонизидек ястанган йўлларни кесиб ўтишга тўғри келди. Бу йўллардан юраётиб, ўтган йиллар давомида боғдараликларга осон бўлмаганини ҳис қиласиз.\nШу пайтга қадар бу ерда истиқомат қилувчи аҳоли шундоққина ёнгинасида, чақирса овози етгудек масофада яшаётган қўшни давлатдаги қавму-қариндошларининг ҳолидан хабар олиш учун 110 км. олисдаги “Сариосиё” чегара-божхона постига боришар, Тожикистон бўйлаб эса яна 40-50 км. йўл босишар эди.\nЭнди эса буларнинг бари ортда қолди. Постда жисмоний шахслар, товар ва транспорт воситаларининг қисқа муддатда ва самарали равишда божхона назоратидан ўтказиш учун барча шароитлар муҳайё қилинган.\nФурсатдан фойдаланиб, шу атрофдаги қишлоққа ҳам оралаб, юртдошларимизнинг байрам кайфияти билан қизиқдик. Боғдаралик Омонбобо ҳам “Боботоғ” чегара-божхона пости очилганидан сўнг ўтган ярим йил давомида 4 маротаба қўшни давлатга бориб келди. Вахоланки, сўнгги 30 йил давомида бирон марта ҳам бориш насиб қилмаган экан.


Ранитидин-Ника – medu.uz – Дорилар ҳақида маълумотлар ўзбек тилида\nHome Йўриқномалар Ранитидин-Ника\nПрепаратнинг савдо номи: Ранитидин-Ника\nТаъсир этувчи модда (ХПН): ранитидин гидрохлориди\nДори шакли: қобиқ билан қопланган таблеткалари.\nфаол модда: ранитидин гидрохлорид ранитидинга кайта хисобланганда – 150,0 мг;\nёрдамчи моддалар: дикальций фосфати дигидрат, микрокристалл целлюлоза, маккажўхори крахмали, поливинилпиролидон, желатин, аэросил, тальк, натрий крахмал гликолят, магний стеарати.\nқобик таркиби: гидроксипропилметилцеллюлоза, двуокись титани, тальк, пропииленгликоль, полиэтиленгликоль 4000, хинолин сарик буёги.\nТаърифи: иккиёқлама қавариқ, қобиқ билан қопланган, сариқ рангли таблеткалар.\nРанитидин-Ника ни тўсатдан тўхтатиш мақсадги мувофиқ эмас (“рикошет” синдроми).\nҚобиқ билан қопланган таблеткалар, 150 мг дан, қўуллаш учун йўриқномаси билан бирга қутиларда №10, №20, №30, №40, №50, №60, №70, №80, №90, №100.\nҚуруқ, ёруғликдан ҳимояланган жойда, 250С дан юқори булмаган ҳароратда сақлансин.


Покистонда завод биноси қулаши натижасида ҳалок бўлганлар сони 24 нафарни ташкил этмоқда\n12:26 / 06.11.2015\nПокистоннинг Лаҳор шаҳрида қулаб тушган завод биноси харобалари остидан 24 кишининг жасади чиқариб олинган. Қутқарувчилар қурбонлар сони ўсиши мумкинлигини айтишмоқда. Харобалар остида яна тахминан 30 киши қолаётгани айтилган.\n4 ноябрь куни Лаҳорнинг Сундар туманида қулаган ушбу завод Plastic Industries пластик пакетлари ишлаб чиқариш билан шуғулланган, ҳалокат юз берган вақтда бино ичида 170 нафардан ортиқ ишчи бўлган.\nҚутқарувчи гуруҳларга бошчилик қилаётган капитан Муҳаммад Усмоннинг маълум қилишича, харобалар остидан 121 киши чиқариб олинган.\nҲудудда қутқарув ишлари яна 2-3 кун давом этиши айтилган.\nШимоли-шарқий Панжоб вилояти бош вазири Муҳаммад Шариф Шаҳбоз бу ҳодиса сабаблари жиддий текширилишини маълум қилган.\nУшбу фабрикада бироз олдинроқ ишчилар томонидан тинч намойиш ўтказилгани ҳақида маълумотлар пайдо бўлган. Завод раҳбари Муҳаммад Ашраф ҳам вайроналар остида ҳалок бўлгани туфайли полиция корхонанинг бошқа раҳбарларини изламоқда.


Президент “Ёшлар: 1+1” дастурини маъқуллади. Ишсиз ва уюшмаган ёшлар ўқитилади | Qalampir.uz\nПрезидент “Ёшлар: 1+1” дастурини маъқуллади. Ишсиз ва уюшмаган ёшлар ўқитилади\nЖамият\t25 Декабрь 2020 18:10 7237\nПрезидент Шавкат Мирзиёев Ўзбекистон ёшлари форумига ташриф буюриб, Ўзбекистонда биринчи бор ўтказилаётган ушбу анжуман билан барчани табриклади. Учрашувда Шавкат Мирзиёев “Ёшлар: 1+1” дастури доирасида ишсиз ва уюшмаган ёшларни касб-ҳунар ва тадбиркорликка ўқитиш ташкил этилишини маълум қилди. Бу ҳақда Президент Матбуот хизмати хабар бермоқда.\nМаълум қилинишича, “Ёшлар: 1+1” дастури доирасида ишсиз ва уюшмаган ёшларни касб-ҳунар ва тадбиркорликка ўқитиш ташкил этилади. “Ҳар бир тадбиркор – ёшларга мададкор” тамойили асосида 1 нафар тадбиркорга 1 нафардан ишсиз ёшни бириктириш ташаббуси кўплаб тадбиркорларимиз томонидан фаол қўллаб-қувватланди. 2021 йилда камида 500 минг нафар ёшни иш билан таъминлаши мумкин бўлган бу ҳаракатни Президент маъқуллади.\n“Ҳунарли киши хор бўлмас”, дейди халқимиз. Аммо кейинги пайтда фарзандларимизнинг моҳир ҳунармандлар қўлида касб-ҳунар ўрганишига етарли эътибор берилмаяпти. Ваҳоланки, устоз кўрган ўғил-қизларимиз домласига муносиб бўлишга интилади, уларнинг кўмаги билан ҳаётда ўз ўрнини топади. Шу боис, ҳудудларда “устоз-шогирд” анъанасини кучайтирсак, ўйлайманки, нур устига нур бўлади. Бу ишга жалб этиладиган ҳунарманд усталарни Бандликка кўмаклашиш жамғармасидан моддий рағбатлантириш тизими жорий этилади”, дея таъкидлади Шавкат Мирзиёев.\nПрезидент форумда эркин иқтисодий зоналар бўйича мавжуд тажриба асосида, ҳудудларда Ёшлар кичик саноат зоналари ташкил этилишини эълон қилган. Бу саноат зоналарида ўсиб келаётган авлод вакилларининг бизнес лойиҳалари жойлаштирилади.\nХабарга кўра, ёшларнинг лойиҳаларини молиялаштириш учун Инвестициялар ва ташқи савдо вазирлиги қошида алоҳида жамғарма ташкил этилади ва унга 100 миллион доллар маблағ ажратилади. Жамғарма ёшларнинг лойиҳаларини рўёбга чиқариш учун қулай шартларда ва паст фоизларда молиялаштиради. Бундан ташқари, кичик саноат зоналарида ишлаб чиқариш бинолари қурилиб, ёшларга имтиёзли шартларда ижара ва лизинг асосида берилади.\n12 Май 14:42 29590\n14 Май 17:53 28919


“Ўзбектелеком”га харидор чиққанга ўхшайди\nhttp://tbn0.google.com/images?q=tbn:xPjMVhLEi3KQGM:http://img1.nnm.ru/imagez/gallery/9/3/9/8/4/93984358a4f27371683e8e3ccb40cc66_full.jpg “Ростелеком” ширкати Ўзбекистоннинг “Ўзбектелеком” компанияси акцияларини сотиб олишни режалаштирмоқда. “Ростелеком” ўз бозорини кенгайтиришдан манфаатдор бўлса, “Ўзбектелеком” 49 % акцияларини сотиш ниятида.\n“Ростелеком” матбуот хизмати ходими Никита Попов айни маълумотни компания инкор қилмаслигини, лекин уни тасдиқламаслигини ҳам билдирди.\n“Ростелеком” “Ўзбектелеком” улушини сотиб олиш режаси ҳақида расман эълон қилгани йўқ. Шунинг учун бу борада маълумот бера олмайман. Лекин “Ростелеком” постсовет давлатлардаги алоқа компаниялари улушини сотиб олишдан манфаатдор”,- деди Никита Попов.\n“Коммерсант.ру” сайти “Ростелеком” харидор бўлаётган компаниялар номларини келтиради. Сайт айни пайтда “Ростелеком” Озарбойжоннинг “Азтелеком”, Қозоғистоннинг “Қазтелеком” ва “Қазтранском”, Ўзбекистоннинг “Ўзбектелеком”, Украинанинг “Укртелеком” ва “Фарлеп” операторларини сотиб олиш имкониятини ўрганаётгани ҳақида ёзди.\nМавжуд маълумотга кўра, “Ростелеком” сотиб олишни режалаштираётган активларнинг умумий қиймати 4 миллиард долларни ташкил этади. Шундан “Ростелеком” “Ўзбектелеком” операторининг 49 фоиз активи учун 45-50 милллион АҚШ доллари миқдорида пул сарфлаш режасида, деб хабар қилади “Коммерсант.ру”.\n“Ўзбектелеком” акциядорлик компанияси мутасаддиларидан бири “Ростелеком”дан улуш масаласида ҳали таклиф тушмаганини, лекин ташкилот 49 фоиз акция пакетини сотиш режасида эканини билдирди.\n“Ўзбектелеком” 3 йилдан бери ўзининг 49 фоиз акциясини сотиш ниятини эълон қилиб келади. Бу ҳақда расмий веб саҳифамизда ҳам ëзилган. Мен “Ростелеком” билан бу масала устида ишлаганимиздан бехабарман. Билмадим, тўғриси. Балки мўлжал қилаëтгандир”,- деди “Ўзбектелеком” вакили.\n“Ўзбектелеком” сайтидаги маълумотга кўра, компания мамлакатдаги турғун ва мобил алоқа операторлари ҳамда интернет провайдерлари учун каналларни ижарага бериш, барча хилдаги товушли алоқа ва маълумотни узатиш хизматлари, шунингдек, телевидение ва радио эшиттириш дастурларини узатиш учун каналларни ташкил этиб келмоқда.\nЎзбекистонлик таҳлилчи Комрон Алиев фикрича, компания акцияларининг маълум қисми хорижга сотилган тақдирда ҳам алоқа давлатнинг махфий соҳаларидан бири саналгани учун ҳукумат назорат пакетини ўз қўлида сақлаб қолади.\n“Яқин вақтларгача телекоммуникация тизимлари давлатнинг қаттиқ назорати остида бўлар эди. Чунки бу стратегик аҳамиятга эга тизим ҳисобланади. Давлатнинг барча махфий материаллари, турли ахборотлар, давлат учун керакли бўлган маълумотлар шу тизим орқали узатилади ва қабул қилинади. Лекин бозор тизимига ўтиш муносабати билан чет элликлар иштирокидаги ишлар жадаллик билан боряпти. “Ўзбектелеком”нинг муайян акциялари Россия компаниясига сотилиши тўғрисидаги гап-сўзлар ҳақиқатга яқинроқ бўлса керак. Назорат пакети ҳукуматнинг қўлида қолади, албатта”,- деди К.Алиев.\nУнинг айтишича, “Ўзбектелком”га Россия компаниясининг харидор бўлиши икки давлат ўртасида кейинги пайтда совуқлашиб бораётган муносабатлар илиқлашишидан далолатдир.


Korzinka.uz яроқлилик муддати тугашига бир неча кун қолган шоколадни акцияга қўйди » Ўзбекистон янгиликлари – Zamin.uz\nФейсбукдаги "Потребитель.uz" гуруҳи аъзолари томонидан Korzinka.uz супермаркетлар тармоғи томонидан ўтказилаётган янги акция шартлари қизғин муҳокама қилинмоқда. Ушбу гуруҳ аъзоларидан бири акция бўлиб ўтаётгани тўғрисидаги хабарни қолдириб, 100 минг сўмлик харид учун совға сифатида яроқлилик муддати тугашига бир кун қолган шоколад бепул берилаётганини киноя сифатида айтиб ўтган, деб ёзади Kun.uz.\nУнинг таъкидлашича, кассир фахр билан ҳар бир 100 минг сўмлик савдо учун шоколад плиткаси совға сифатида берилаётгани, унинг яроқлилик муддати эса 18 май — душанба куни тугашини айтиб ўтган. Ушбу хабар гуруҳ фойдаланувчиларининг турли хазил-мутойибаларига ҳам сабаб бўлди.\nИзоҳ қолдирувчилардан бири "Нимани кутган эдингиз? Бундай акцияларда ҳар доим шу каби маҳсулотлар қўйилади", деган бўлса, яна бири шоколадни тезроқ енг, расмга олишга вақт йўқ, дея изоҳ қолдирган. Баъзи бир фойдаланувчилар эса Korzinka.uz тарафини олиб, "сафсатабозликни ривожлантирувчилар"га истамасангиз, совғани рад этишингиз мумкин, дея изоҳ қолдирган.\nЭслатиб ўтамиз, шанба куни эрта тонгда Korzinka.uz супермаркетлар тармоғи раҳбари Зафар Ҳошимов ушбу гуруҳнинг ўзида акция ҳақида хабар қолдириб, 100 минг сўмлик харид учун қора шоколад совға сифатида берилишини айтиб ўтган эди.\n09:01 Тошкентда “уддабурон тадбиркорлар" фош этилди\n13:32 Тошкентлик фуқаро рафиқасига салкам 8 миллион сўмлик гулдаста совға қилди (Фото)


Ногиронларнинг давлат раҳбарига ишончи сўниб бормоқда\nБундан бир ой муқаддам, 3 ноябрь куни наманганлик бир гуруҳ кўзи ожизлар вилоят ҳокимлиги олдида норозилик акцияси ўтказиб, нафақаларининг вақтида берилиши, ҳукумат бекор қилган имтиёзларнинг тикланиши ва бошқа муаммолар ҳал этилишини талаб қилганди.\nЎша акция иштирокчиси Комил Жамоловнинг айтишича, пикетдан сўнг унга нисбатан тазйиқ ўтказишга ҳаракат қилинган. Ногирон бўлганим учун бўлса керак, менга жисмоний куч ишлатиб тазйиқ қилишмади, дейди у.\nПикетда иштирок этганларнинг сўзларига қараганда, уларнинг талаби муайян даражада қондирилган. Яъни ногиронларнинг бир ойлик нафақаси берилган. Лекин бу ҳам кўзи ожизлар кўпроқ бўлган ҳудудлардагина кузатилган. Қолганлар эса ҳозиргача нафақасини ололмай юрибди.\nНаманган шаҳар кўзи ожизлар жамияти раиси Абдурасул Содиқовнинг таъкидлашича, ногиронлар кўтариб чиққан муаммоларни вилоят миқёсида ҳал этишнинг иложи йўқ. Шунга қарамай, ҳар йили ногиронлар куни муносабати билан уларнинг 50 чоғлиси ҳокимликка таклиф этилиб, ёрдам кўрсатилади.\nПоп шаҳрининг Зебунисо кўчасида яшовчи 2-гуруҳ ногирони Ҳалима Ботированинг айтишича, ҳокимликдан ёрдам олаётган бу ногиронлар махсус танлаб олинади. Мен ҳам, хўжайиним ҳам ногирон. Лекин бизга на ҳокимликдан, на маҳалладан кўмак берилган, дейди у.\n- Биз илгари Президент Каримовга жуда ишонардик, - дейди Ҳ.Ботирова. – Лекин ҳозирги кунда унга ҳам ишонч қолмади. Чунки ижтимоий муҳофаза тўғрисида қарорлар чиқарадию, унинг амалга ошишини таъминламайди.


Берлин полицияси банкни тўнаган бир жиноятчи ва у гаровга олган икки киши ўтирган автобусга ҳужум қилиб, гаровдагиларни озод қилди.\n18 апрел 2021, Тошкент вақти: 05:37\nГаровга олинганларга жароҳат етмади.\nГаровга олинган автобусда аввалига 20дан зиёд йўловчи бўлган. Бироқ, улардан кўпчилиги ё жиноятчи томонидан қўйиб юборилган ёки ўзлари қочишга улгуришган.\nБанкни икки ўғри тўнаган. Улардан бири, афтидан, тўнагани – 10 минг евро билан қочиб, яширинишга улгурган.


Туркманистондан Афғонистонга электр -энергия узатиш тармоғи очилди - Parstoday\nЯнвар 14, 2021 16:25 Asia/Tashkent\nТуркманистондан Афғонистонга 500 kV электр-энергия узатишга мўлжалланан электр тармоғи фойдаланишга топширилди.\n" Садои афғон"ахборот агентлигининг хабарқилишича, тармоқнинг очилиши маросимда бугун Афғонистон ва Туркманистон президентлари Ашраф Ған ва Гурбангули Бердимуҳаммедов қатнашдидар.\nБу маросимда Афғонистон президенти Ашарф Ғани темир йўл лойиҳалари, оптик толали алоқа, Покистонга электр етказиш ва бошқа лойиҳалар минтақадаги мамлатларнинг иқтисодий вазиятига ижобий таъсир кўрсатади деб айтди.\nТуркманистон президенти Гурбангули Бердимуҳаммадов ҳам мазкур лойиҳани Афғонистон билан иқтисодий ҳамкорликлар йўладаги муҳим одим деб баҳолади.\nУ ўз сўзларида ушбу лойиҳалар яшаш шароитларни яхшилаш, хорижий инвестицияларни жалб қилиш, минтақадаги сиёсий ва хавфсизлик ҳолат ва вазиятини яхшилаш учун жуда аҳамиятли ва ҳаётийдир деб қўшимча қилди.\n500 kV электр энергия узатишга қодир бўлган бу лойиҳа Туркманистоннинг Отамурод минтақасилдан Афғонистоннинг Шибирғон минтақасига етказиб беришга мўлжалланган ва 87,5 килмометр узунликка эгадир.\nАфғонистоннинг электр энергия ширкати -Брешна ҳам ушбу лойҳа мамлакатдаги Кобул, Майдон Вардак, Ғазни, Зобул, Қандаҳор, Лугар, Пактико, Хўст, Нангарҳор ва Кунар вилоятларини элекр энергия билан таъмиланишини таъкидлади.\nэлектр-энергия тармоғидаги узилишлар


Қарақалпақстан Республикасы Жоқарғы Кеӊесиниӊ он екинши сессиясы ҳаққында мәлимлеме — Жаңалықлар — Қарақалпақстан Республикасы Жоқарғы Кеңеси\nБас бет Жаңалықлар 28.10.2016\nҚарақалпақстан Республикасы Жоқарғы Кеӊесиниӊ он екинши сессиясы ҳаққында мәлимлеме\nУсы жыл 27-октябрь күни Нөкисте Қарақалпақстан Республикасы Жоқарғы Кеӊесиниӊ он екинши сессиясы болып өтти. Оған Өзбекистан Республикасы Олий Мажлиси Сенаты ҳәм республика ҳүкиметиниӊ ағзалары, Жоқарғы Кеӊес депутатлары, министрликлер менен ведомстволардыӊ, мәкеме ҳәм кәрханалардыӊ, ҳуқық қорғаў уйымларыныӊ басшылары, ғалаба хабар қуралларыныӊ ўәкиллери қатнасты.\nСессияны Қарақалпақстан Республикасы Жоқарғы Кеӊесиниӊ Баслығы М.Т.Ерниязов кирис сөз бенен ашты ҳәм алып барды.\nДепутатлар сессияныӊ Секретариатын сайлады ҳәм күн тәртибин тастыйықлады.\nЕлимизде соӊғы жыллары әмелге асырылған реформалар суд-ҳуқық тараўын еркинлестириўге, суд ҳәкимиятыныӊ пуқаралардыӊ ҳуқықлары менен нызамлы мәплерин қорғаў бағдарындағы ролин және әҳмийетин арттырыўға тийкар жаратпақта. Соныӊ менен бирге, елимизди раўажландырыўдыӊ заманагөй талаплары ҳәм стратегиялық әҳмийетли ўазыйпалары суд-ҳуқық системасын және де жетилистириўди талап етпекте.\nӨзбекистан Республикасы Президентиниӊ «Суд-ҳуқық системасын және де реформалаў, пуқаралардыӊ ҳуқықлары менен еркинликлерин қорғаўды күшейтиў илажлары ҳаққында»ғы пәрманы усы бағдардағы мәмлекетлик сиясатты жаӊа басқышқа көтериўде әҳмийетли ҳүжжет болды.\nУсы пәрманға муўапық ҳуқық қорғаў уйымларына бир қатар ўазыйпалар белгилеп берилип, бул ҳүжжеттиӊ әмелге асырылыўы елимиздиӊ суд-ҳуқық системасыныӊ жумысын жаӊа басқышқа алып шығыў, пуқаралардыӊ ҳуқықлары, еркинликлери ҳәм нызамлы мәплерин исенимли қорғаўды тәмийинлеў, сондай-ақ, халықтыӊ суд-ҳуқық тараўына болған исенимин буннан былай да беккемлеў имканиятын береди.\nСессияда Қарақалпақстан Республикасы Прокуроры ҳаққындағы мәселе көрип шығылды ҳәм усы лаўазымда ислеп келген И.Палвановты өз қәлеўи бойынша берген арзасына муўапық оны Республика Прокуроры лаўазымынан босатыў ҳаққында қарар қабыл етти. Қарақалпақстан Республикасы Прокуроры лаўазымына бурын Ташкент ўәлаяты прокурорыныӊ биринши орынбасары болып ислеп келген Таджиев Эркабай Аминович тайынланды ҳәм тийисли қарар қабыл етилди.\nСессияда Республика Прокуроры Э.Таджиев шығып сөйлеп, депутатлар тәрепинен билдирилип атырған исеними ушын миннетдаршылық билдирди ҳәм бундай жуўапкерли ўазыйпаны атқарыўда өзиниӊ күш-жигерин, билимин ҳәм тәжирийбесин жумсайтуғынын атап өтти.\nУсыныӊ менен Қарақалпақстан Республикасы Жоқарғы Кеӊесиниӊ он екинши сессиясы өз жумысын жуўмақлады.


ЎзМУнинг 150 нафар талабаси O‘zLiDePга аъзо бўлди | O'zLiDeP\nO‘zLiDeP Тошкент шаҳар ва Ёшлик талабалар шаҳарчаси Кенгаши ҳамкорлигида Мирзо Улуғбек номидаги Ўзбекистон Миллий университетида “Тадбиркор ёшлар – O‘zLiDeP билан” шиори остида тадбир ташкил этилди.\nТегишли соҳа вакиллари, партия шаҳар Кенгаши ходимлари, O‘zLiDeP депутатлик гуруҳи аъзолари ҳамда талаба-ёшлар иштирок этган тадбирда сиёсий партиялар фаолияти, айниқса, O‘zLiDePнинг жамиятдаги тутган ўрни ва роли, дастурий мақсад ва вазифалари ҳақида маълумотлар берилди.\n– Ёшларимиз келажагимиз пойдевори, – дейди O‘zLiDeP Ёшлик талабалар шаҳарчаси Кенгаши аппарат раҳбари Нилуфар Зокирова – Шу боис, мамлакатимизда ёшларни ватанпарварлик, миллий анъана ва қадриятларимизга ҳурмат руҳида тарбиялаш борасида изчил ислоҳотлар амалга оширилмоқда. Мақсад эса битта – ёшларнинг ўз иқтидор ва истеъдодини рўёбга чиқаришларига кўмаклашиш ва ҳар жиҳатдан етук, ташаббускор ёшларни тарбиялаш.\nТадбирда сўз олган талабалар O‘zLiDeP фаолиятига оид энг сўнгги янгиликларни ижтимоий тармоқлардаги саҳифалари орқали мунтазам кузатиб боришларини айтиб, партиянинг амалий ишларини юксак баҳоладилар.\n– Болаликдан тадбиркорлик фаолиятига қизиқаман. Шу боис, O‘zLiDePни танладим. Чунки ушбу партия ёшларни қўллаб-қувватлаб, уларга ўз бизнесини йўлга қўйишларига кўмаклашганига кўп маротаба гувоҳ бўлганман, – дейди Ўзбекистон Миллий университети талабаси Робия Алавиддинова. – Энди партия кўмагида тадбиркорлик фаолиятимни бошлаб, тенгқурларимни бандлигини таъминлашга қарор қилдим.\nТадбир сўнггида O‘zLiDePга аъзо бўлиш истагини билдирган 150 нафар талабаларга партия аъзолик гувоҳномаси топширилди.\nЭслатиб ўтамиз, аввалроқ мазкур университетнинг 137 нафар талабаси партия сафига қабул қилинган эди.


Ezgu Amal ва Yandex Go онкологик беморларга 500 дан ортиқ бепул сафарни амалга оширишга ёрдам берди - Anhor\nAnhor Все посты Ezgu Amal ва Yandex Go онкологик беморларга 500 дан ортиқ бепул сафарни амалга оширишга ёрдам берди\n“Эзгу амал” хайрия жамғармаси уч йилдан ортиқ вақтдан бери оғир хасталикка дуч келган оилаларнинг ўз вақтида даволанишига кўмаклашмоқда. 2020 йил кузидан бошлаб Yandex Go ҳам жамғарма васийлигидаги шахсларга шаҳар бўйлаб ҳаракатланишига ёрдам бермоқда. Сервиснинг бепул сафарлари туфайли беморлар жамоат транспортида заифлашган иммунитетларини хавф остига қўймасдан мунтазам равишда шифокор қабулига боришда, скринингдан ўтишда ва жамғарма тадбирларида қатнашишда давом этишмоқда. Жамғарма эса йиғилган маблағларни даволаниш фойдасига қайта тақсимлаши мумкин.\n“Жамғарма фаолият кўрсатаётган уч ярим йил давомида 400 нафар оғир хасталикка ёрдам бердик. Албатта, уларнинг ҳар бирига шаҳар бўйлаб ҳаракатланишда ёрдамга муҳтож: текширувлар ёки касалхонага ётқизиш учун машинада олиб бориш – буларнинг барчаси пул талаб қилади. Yandex Go томонидан тақдим этилган бепул транспортда юришлар бизга йиғилган маблағларнинг бир қисмини тежашга ва уларни ўз беморларимиз учун ўз вақтида тиббий ёрдам кўрсатиш учун ишлатишга ёрдам берди. Узоқ муддатли ҳамкорлик учун хизматдан миннатдормиз, – дейди “Эзгу Амал” жамғармасининг ҳаммуассиси ва бошқаруви раиси Мунира Хўжахонова.\nЭҳтиёжмандларга дори-дармон ва озиқ-овқатларни тез етказиб бериш учун аризада бепул транспортда юришга буюртма беришлари мумкин бўлган жамғарма кўнгиллилари ва ходимларига ёрдам кўрсатиш ҳам бирдек муҳим эди. Фонд кўнгиллиси Амира ўз тажрибаси ҳақида гапириб берди:\n“Мен жамғарма ҳақида етти ёшли ўғлим лейкемияга чалинганида билдим. Ҳозир у ремиссияда. Яқинда мен ушбу қийин даврни бошдан кечираётганларга ёрдам бериш учун жамғарманинг кўнгиллиси бўлишга қарор қилдим. Мен беморларга тез-тез ташриф буюраман – уларга дори-дармонлар, озиқ-овқат ва совғалар олиб келаман. Бунинг учун мен Yandex Go бепул транспортидан ҳам фойдаланаман. Мен ҳар доим жамғарма бўлимларига ўғлим тўғрисида, у қандай тузалиб кетгани, у ҳақда қандай қайғурганимиз ҳақида гапириб бераман. Мен ҳар доим беморларнинг кўнглини кўтаришга, тузалиб кетишига умид беришга ҳаракат қиламан”.\nYandex Go ва Ezgu Amal ҳамкорликни 2022 йилда ҳам давом эттиради. Сервис саёҳат харажатларини тўлиқ қоплайди, шунинг учун ҳайдовчилар сафарлар учун тўлвони тўлиқ олади.


Фатво ҳайъатига келган саволлар (20-қисм)\n- Июль 23, 2018\nСаволларга Ўзбекистон мусулмонлари идораси Фатво ҳайъати жавоб беради.\nСавол: Ассалому алайкум. Саволим шуки жунуб бўлган киши ғусл қилмасдан олдин бировга гапириши, кўчага чиқиши, овқат ейиши, сув ичиши мумкин эмасми? Жавобингиз учун олдиндан раҳмат.\nЖавоб: Ва алайкум ассалом. Шу ишлардан олдин ғусл қилиб олган яхшидир.\nСавол: Ассалому алайкум мен яна сизга савол билан мурожаат қилмоқчиман Южный Корея давлатида яшайман намоз ўқимоқчиман, дуо қилмоқчиман лекин қиблани ҳеч аниқлаб ололмаяпман компас юклаб олдим, аниқ кўрсатмаяпти, қайси тарафга қараб ўқишни билмаяпман. Сўраб суриштирдим ҳамма айтдики, муслим про дастурида компас бор дейишди, лекин компас аниқ кўрсатмаяпти. Жавоб учун олдиндан катта раҳмат\nЖавоб: Ва алайкум ассалом. Агар қиблани биладиган инсон йўқ бўлса, шуни бошқа йўл билан ҳам аниқлашнинг имкони топилмаса, унда ўзингиз ўз фикрингизга таяниб бир тарафни қибла деб қасд қиласиз ва шу тарафга қараб намоз ўқийсиз.\nСавол: Ассалому алайкум. Саволим қўйидагича, 2017 йилнинг июнь ойида ўғиллик бўлган эдик шунга қарамай аёлим яна ҳомиладор бўлиб қолибди. Гап шундаки болани дунёга келтиришни соғлиги кўтара олармикин деб қўрқаяпмиз. Аёлимда белининг икки жойида грижаси (диск чурраси) бор. Ҳар доим белида оғриқ бор. Болани олдириш гуноҳ аммо соғлигини ҳам ўйлашимиз керак. Сизлардан илтимос маслаҳат берсангизлар.\nЖавоб: Ва алайкум ассалом. Агар бирор ишончли омонатдор шифокор ҳомилани она ёки бола ҳаётига жиддий хавфи борлигини айтса ва шу пайтда ҳомила бир юз йигирма кунлик бўлмаган бўлса унда уламоларимиз бундай ҳомилани олдириб ташлашга рухсат берганлар.\nБарча жавобларга ўтиш\n1661 марта ўқилди\nДругие материалы в этой категории: « Фатво ҳайъатига келган саволлар (19-қисм)\tЁлғончилик улкан гуноҳдир »


Дутерте: Филиппин АҚШдан ҳеч қачон ёрдам сўрамайди\n13:10 / 22.05.2017\nФилиппин кўмак сўрайдиган давлатлар рўйхатидан АҚШ олиб ташланди. Бу ҳақда мамлакат президенти Родриго Дутерте Россия ОАВга берган интервьюсида маълум қилган.\n"Ўз давлатим учун ҳаммасини қилмоқдаман. Президент лавозимига номзодимни қўйганимда, ўз ор-номусим, ҳаётимни ҳам шунга тикканман. Мамлакатим муаммолар гирдобига тушиб қолишига йўл қўймайман. Филиппинлик тўрт миллион инсон гиёҳванд моддаларга қарамликдан азият чекади. Бу шунчаки рақам эмас, шунчаки оддий бир муаммо эмас. Бу муаммо бошқа давлатлар, хусусан Европа иттифоқи учун ҳамдир. Шунинг учун улар билан орада масофа бўлишга қарор қилдим. Филиппин ва Хитой ўртасида янги дўстлик, янги ҳамкорлик йўллари учун истиқболлар бор эканини кўрмоқдаман, шунингдек, АСЕАН ва Европа давлатлари билан ҳам шундай имконият бор. Бироқ АҚШни мен кўмак сўрайдиган давлатлар рўйхатидан атайин олиб ташладим", - дея хабар берди у.\nЎтган йилнинг май ойида Филиппин президенти этиб сайланган Дутерте гиёҳванд кишилар ҳамда гиёҳвандлик моддаларини тарқатувчилар билан кенг кўламли кураш олиб бормоқда. БМТнинг сўнгги маълумотларига кўра, Дутерте ҳукумат тепасига келганидан сўнг мамлакатда гиёҳванд моддалар савдосига алоқадор бўлган 6 мингдан ортиқ киши ўлдирилди. Жаҳон ҳамжамияти эса ушбу давлатда наркосавдо билан курашнинг бундай усулини бир неча бор қоралади.


АрМИ ғолиблари: Ўзбекистон ҳарбийлари тақдирланди - видео - 03.09.2021, Sputnik Ўзбекистон\nЎзбекистон ҳарбийлари Халқаро армия ўйинлари доирасида “Ҳарбий-тиббий эстафета” ва “Дала ошхонаси” танловларида ғалаба қозонди. 03.09.2021, Sputnik Ўзбекистон\nЖиззах вилоятидаги “Фориш” полигонида VII Халқаро армия ўйинлари доирасида иккита танлов ўз ниҳоясига етди. Ёпилиш маросимида ғолиблар тақдирланди."Ҳарбий-тиббий эстафета" ва "Дала ошхонаси" танловида ўзбекистонлик ҳарбийлар ғалаба қозонди, иккита рекорд ўрнатилди.Ёпилиш маросимида Ўзбекистон мудофаа вазирининг ўринбосари Ҳамдам Каршиев ва РФ ресурс таъминоти департаменти раҳбари Валерий Муминжанов иштирок этди.Ғолиб ва совриндорларга медаллар, кубклар ва қимматбаҳо совғалар тақдим этилди. Бундан ташқари, икки жамоа ғолибларига Laccetti автомобили совға қилинди.\nЎзбекистон ҳарбийлари Халқаро армия ўйинлари доирасида “Ҳарбий-тиббий эстафета” ва “Дала ошхонаси” танловларида ғалаба қозонди.\nЖиззах вилоятидаги “Фориш” полигонида VII Халқаро армия ўйинлари доирасида иккита танлов ўз ниҳоясига етди. Ёпилиш маросимида ғолиблар тақдирланди.\n"Ҳарбий-тиббий эстафета" ва "Дала ошхонаси" танловида ўзбекистонлик ҳарбийлар ғалаба қозонди, иккита рекорд ўрнатилди.\nЁпилиш маросимида Ўзбекистон мудофаа вазирининг ўринбосари Ҳамдам Каршиев ва РФ ресурс таъминоти департаменти раҳбари Валерий Муминжанов иштирок этди.\nҒолиб ва совриндорларга медаллар, кубклар ва қимматбаҳо совғалар тақдим этилди. Бундан ташқари, икки жамоа ғолибларига Laccetti автомобили совға қилинди.


12:52:22 (GMT+5) 27.09.2021\nқабул имтиҳонларининг иккинчи куни\nМир Араб олий мадрасаси қабул имтиҳонларининг 2-кунига старт берилди. Бунда бўлажак талабалар “Ақоид-фиқҳ” ва “Ўзбекистон тарихи” фанларидан тест топширадилар. Имтиҳон жараёнларини https://www.facebook.com/mirarab.uz саҳифамиз орқали жонли эфирда онлайн кузатиб боришингиз мумкин.\nМир Араб олий мадрасасига 2021-2022 йил қабул имтиҳонларига старт берилди\nМир Араб олий мадрасасида Араб тилидан ижодий имтиҳонлар бошланди. Жараёнларни https://www.facebook.com/mirarab.uz саҳифамиз орқали бевосита онлайн кузатиб боришингиз мумкин.\nСодиқ Самарқандийга раддияманба t.me/hidoyauz – диний-маърифий канали\nҚадрли юртдошлар!Қалбларимиз файзу илоҳий шукуҳга тўлиб турган ушбу улуғ кунда юртимиздаги барча мўмин-мусулмонларни, бутун халқимизни тинчлик, шукроналик, меҳр-оқибат ва саховат рамзи бўлган муборак Қурбон ҳайити билан чин қалбимдан табриклаб, ўзимнинг чуқур ҳурматим ва эзгу тилакларимни билдиришдан ғоят мамнунман.Фурсатдан фойдаланиб, мана шу табаррук айёмни байрам қилаётган ер юзидаги барча мусулмон умматига, хорижий дўстларимиз ва ҳамкорларим...\nБуюк мутакаллим аллома, ватандошимиз Абу Муин Насафий ҳазратлари эзгулик ва ёвузликдан бирини танлаш инсон ҳаётининг асосини ташкил этишига эътибор қаратар эканлар, бахтли ёки бахтсизлиги айни шу сабаб билан боғлиқлигини уқтирадилар ҳамда тўғри танловнинг бир кўриниши жамиятда мавжуд қонунларга итоат қилишда эканини айтганлар. Дарҳақиқат, қонунларга итоат этиш ва риоя қилиш – тотувлик ва тинчликнинг асосидир! Қонунга риоя қилиш жамият аъзоларинин...


Шавкат Мирзиёев Мухтор Саидов вафоти муносабати билан таъзия билдирди\nАкадемик Мухтор Саидов “Ўзбекистонда хизмат кўрсатган фан арбоби” фахрий унвони, Ўзбекистон Республикаси давлат мукофоти билан тақдирланган эди\nМухтор Сафарбаевич Саидов\nФизик кимё ва яримўтказгичлар физикаси соҳасидаги таниқли олим, Ўзбекистон Фанлар академиясининг академиги Мухтор Сафарбаевич Саидов шу йил 20 март куни 89 ёшида вафот этди. Шавкат Мирзиёев ва ҳукумат аъзолари унинг муносабати билан таъзия билдирди.\nЗаҳматкаш олимнинг яримўтказгичлар технологияси соҳасининг назарий ва амалий масалаларига бағишланган кўплаб мақолалари, китоб ва монографиялари юртимиз ва хорижий мамлакатлар илмий жамоатчилигига яхши маълум. Унинг бир қатор илмий ишланмалари иқтисодиёт тармоқларида муваффақиятли қўлланиб келмоқда.\nАкадемик М.Саидовнинг мамлакат илм-фанини ривожлантириш борасидаги хизматлари давлат томонидан муносиб баҳоланди. У “Ўзбекистонда хизмат кўрсатган фан арбоби” фахрий унвони, Ўзбекистон Республикаси давлат мукофоти билан тақдирланган эди.


АҚШда ҳайдовчисиз қурилмаларда озиқ-овқат маҳсулотлари етказилмоқда - Carzone.Uz\nАҚШда ҳайдовчисиз қурилмаларда озиқ-овқат маҳсулотлари етказилмоқда\nТоварларни етказиб беришнинг анъанавий шакли тобора ўзгариб бормоқда. Энди курьерлар ўрнини ҳайдовчисиз қурилмалар эгалламоқда. Америкадаги йирик Kroger савдо тармоғи Nuro компанияси билан ҳамкорликда озиқ-овқат маҳсулотларини етказиб беришнинг янги шаклини ўзлаштирмоқда.\nKroger – АҚШда 1883 йилдан буён фаолият кўрсатиб келаётган йирик супермаркетлар тармоқларидан биридир. Компания савдо айланмасига кўра, Wal-Mart супермаркетлар тармоғидан кейин иккинчи ўринда туради. Nuro эса, товарларни етказиш мақсадида роботлаштирилган кичик фургонлардан фойдаланишни режалаштирган стартапдир.\nТоварларни харид ва буюртма қилиш махсус илова орқали амалга оширилади. Шундан кейин товар ортилган автомобиль фойдаланувчининг ёнига келади, ҳозирча сервиснинг тест синови бўлгани учун унинг ичида оператор ўтирибди, фавқулодда вазият юзага келган тақдирда, у бошқарувни ўз қўлига олади. Буюртма етказилганидан кейин буюртмачи авто панелига керакли қисмга киришни таъминловчи кодни киритади. Бугунга келиб товарларни бундай усулда етказиш қанчага тушиши ва якуний эксплуатация вақти номаълумлигича қолмоқда.


Ёвуз ниятли кимса 3-Интернационал кўчасидаги банк бўлимида жойлашган банкоматларни бузишга уринган. Сигнализация ишлаб кетгач, эркак қурилмани бузишга улгурмасдан ҳодиса жойидан ғойиб бўлган\nТОШКЕНТ, 29 апр - Sputnik. Марказий осиёлик мигрант кетмонча ёрдамида банкоматларни бузишга ҳаракат қилди, деб хабар бермоқда Россия ИИВ.\nНогинское ИИВ Миграция бошқармаси ходимлари тезкор қидирув тадбирлари ўтказиш давомида Марказий Осиё республикаларининг биридан бўлган 30 ёшли эркакни қўлга олган. У пул маблағларини ўғирлашда гумонланмоқда.\n"Ёвуз ниятли кимса 3-Интернационал кўчасидаги банк бўлимида жойлашган банкоматларни бузишга уринган. Сигнализация ишлаб кетгач, эркак қурилмани бузишга улгурмасдан ҳодиса жойидан ғойиб бўлган", - дейилади хабарда.\nБанк бўлинмаларидаги видеокузатув камераларини ўрганган полиция ходимлари қонунга хилоф ҳаракатларни амалга оширган гумондор шахсини аниқлаганлар ва уни жиноят содир этилган жойга яқин бўлган кўчалардан бирида қўлга олишган.\nҚўлга олинган шахсга нисбатан Россия Федерацияси ИИВ МБ Тергов бошқармаси томонидан Жиноят кодексининг 158 моддаси ва 30 моддаларига асосан жиноят иши қўзғатилган.\nКўрсатилган моддалар 10 йилгача озодликдан маҳрум этиш жавобгарлигини кўзда тутади. Қўлга олинган шахсга нисбатан суд томонидан қамоққа олиш тарзидаги эҳтиёт чораси қўлланилган.


Ироқдаги “энг қиммат террорчи” йўқ қилинди\n“Ал-Қоида”нинг Ироқдаги террорчилик гуруҳи раҳбари Абу Мусаб аз-Зарқавий АҚШ ҳарбийлари амалга оширган махсус операция натижасида йўқ қилингани маълум қилинди.\nБағдодда шошилинч ўтказилган матбуот анжуманида Ироқ бош вазири Нурий Комил ал-Маликий бу хабарни тасдиқлади.\nАҚШнинг Ироқдаги қўшинлари қўмондони генерал Жорж Кейси эса Зарқавий авиация зарбаси натижасида ўлдирилганини билдирди.\n“Коалиция кучлари “Ал-Қоида”нинг террорчи раҳбари Абу Мусаб ал-Зарқавий ва унинг яқин маслакдоши шайх Абдул Раҳмонни кеча, 7 июнь куни маҳаллий вақт билан кеч соат 18:15 да ўлдирди. Улар жойлашган уйга ҳаводан зарба берилди”, – деди АҚШ генерали.\n“Ал-Қоида”нинг Ироқдаги раҳбари ўлдирилгани ҳақидаги хабар яшин тезлигида дунёга тарқалди ва бу борада турли муносабатлар янграй бошлади.\n8 июнь куни Вашингтонда ўтказилган матбуот анжуманида АҚШ президенти Жорж Буш Абу Мусаб аз-Зарқавийнинг ўлдирилиши “адолатли” эканини таъкидлади.\n“Зарқавий йўқ қилинди. Аммо Ироқда оғир ва мураккаб миссияни амалга ошириш давом этади. Биз террорчи ва исёнчилар усиз ҳам зўравонликлар қилаверади, мазҳаблараро зўравонлик яна давом этади, деб ўйлаймиз. Аммо террор ғояси ўзининг кўзга кўринган ёвуз раҳбарларидан бирини йўқотди. Зарқавийнинг ўлими “Ал-Қоида”га берилган қақшатқич зарбадир”, – деди АҚШ раҳбари.\nАҚШнинг энг яқин иттифоқчиси, Буюк Британия бош вазири Тони Блэр эса “ал-Зарқавийнинг ўлдирилиши нафақат Ироқдаги, балки бутун дунёдаги “Ал-Қоида”га берилган зарба” эканини таъкидлади.\nАвстралия бош вазири Жон Ҳовард, НАТО матбуот вакили Жеймс Аппатурай, Покистон ташқи ишлар вазири матбуот вакили Тасним Аслам қаторида Афғонистон президенти Ҳомид Карзай ҳам Зарқавийнинг ўлдирилиши “терроризмга қарши берилган кучли зарба” эканини айтди.\nЯпония ташқи ишлар вазири ўринбосари Катсутоши Канеда Зарқавий ўлимидан кейин Ироқда хавфсизлик билан боғлиқ вазият яхшиланишига умид билдирди.\nКелиб чиқиши иорданиялик бўлган аз-Зарқавий Ироқда рўй бераётган портлашлар ва мазҳаблараро зўравонликлар ташкилотчиси экани айтиб келинаётган эди. Иордания ҳукумати ҳам Зарқавийни Уммонда учта худкуш ҳужум уюштирганликда айблаб, уни қидираётган эди. АҚШ ҳукумати унинг боши учун 25 миллион доллар миқдорида мукофот белгилаганди.


Электр энергия нархи яна оширилмоқда! » Sensorika - Интернет центр города Навои, Узбекистан – sensorika.uz\nЁқилғи энергия бойликларининг таннархи ошиш муносабати билан «Ўзбекенерго» ДАК 2015 йилнинг 15 майидан бошлаб электр энергияси нархлари ошганлигини маълум қилади. Ўзбекистон Республикаси Молия вазирлиги томонидан белгилаб берилган (реестр № 19-03-22-05-ЎзР-30-2015, 2015 йил 1 май) тарифлар 7.4 фоизга оширилади. Охирги марта нархлар ўтган йилнинг октябрида оширилган эди. 1. 750 кВА ва ундан юқори қувватга қўшилган саноат истеъмолчилари ва уларга тенглаштирилган истеъмолчилар. Икки ставкали тириф: йилига максимал қувват билан ишлаганда 1 кВт – 255 300 сўм; қўлланган қувватнинг 1 кВт/соати учун – 121 сўм. 2. 750 кВА гача бўлган қувватга қўшилган саноат истеъмолчилари ва уларга тенглаштирилган истеъмолчилар. Бир ставкали тариф – 155 сўм. 3. Ишлаб чиқарувчи қишлоқ хўжалиги истеъмолчилари, шу жумладан, насос станциялари, бюджетдан молиялаштирилувчи гуруҳ – 155 сўм. 4. Электрлаштирилган темир йўл ва шаҳар транспорти – 155 сўм. 5. Носаноат истеъмолчилари, бюджет ташкилотлари, шаҳар кўчаларини ёритиш – 155 сўм. 6. Савдо ташкилотлари, кафе, ресторанлар, хизмат соҳаси – 158 сўм 20 тийин. 7. Аҳоли, аҳоли пунктлари – 155 сўм. Электр плиталари билан жиҳозланган уй-жойлар аҳолиси – 77 сўм 50 тийин. 8. Иситиш, иссиқ сув таъминоти ва совутиш учун ишлатилган электр қуввати – 155 сўм. 9. Реклама ва иллюминация – 163 сўм 50 тийин. 10. Энергия тизимининг хўжалик эҳтиёжлари – 155 сўм. Ушбу тарифлар ҚҚС билан ўрнатилган. Реестр кучга кириши билан 2014 йил 15 сентябрдан амал қилган 19-03-22-05-РЎз-87-2014-сонли Реестри ўз кучини йўқотади.\nЁқилғи энергия бойликларининг таннархи ошиш муносабати билан «Ўзбекенерго» ДАК 2015 йилнинг 15 майидан бошлаб электр энергияси нархлари ошганлигини маълум қилади.\nЎзбекистон Республикаси Молия вазирлиги томонидан белгилаб берилган (реестр № 19-03-22-05-ЎзР-30-2015, 2015 йил 1 май) тарифлар 7.4 фоизга оширилади.\nОхирги марта нархлар ўтган йилнинг октябрида оширилган эди.\n1. 750 кВА ва ундан юқори қувватга қўшилган саноат истеъмолчилари ва уларга тенглаштирилган истеъмолчилар.\nИкки ставкали тириф: йилига максимал қувват билан ишлаганда 1 кВт – 255 300 сўм; қўлланган қувватнинг 1 кВт/соати учун – 121 сўм.\n2. 750 кВА гача бўлган қувватга қўшилган саноат истеъмолчилари ва уларга тенглаштирилган истеъмолчилар.\nБир ставкали тариф – 155 сўм.\n3. Ишлаб чиқарувчи қишлоқ хўжалиги истеъмолчилари, шу жумладан, насос станциялари, бюджетдан молиялаштирилувчи гуруҳ – 155 сўм.\n4. Электрлаштирилган темир йўл ва шаҳар транспорти – 155 сўм.\n5. Носаноат истеъмолчилари, бюджет ташкилотлари, шаҳар кўчаларини ёритиш – 155 сўм.\n6. Савдо ташкилотлари, кафе, ресторанлар, хизмат соҳаси – 158 сўм 20 тийин.\n7. Аҳоли, аҳоли пунктлари – 155 сўм. Электр плиталари билан жиҳозланган уй-жойлар аҳолиси – 77 сўм 50 тийин.\n8. Иситиш, иссиқ сув таъминоти ва совутиш учун ишлатилган электр қуввати – 155 сўм.\n9. Реклама ва иллюминация – 163 сўм 50 тийин.\n10. Энергия тизимининг хўжалик эҳтиёжлари – 155 сўм.\nУшбу тарифлар ҚҚС билан ўрнатилган. Реестр кучга кириши билан 2014 йил 15 сентябрдан амал қилган 19-03-22-05-РЎз-87-2014-сонли Реестри ўз кучини йўқотади.


Erkin A’zam: Kitob sizdan non-osh so’ramaydi. | Xurshid Davron kutubxonasi\nMuallif Adib: O'zbek tarixi, adabiyoti va madaniyati 02.08.2013 izoh yo'q\nМоҳиятан чандон ўзгармаган бўлса-да, адабиётни бугун хийла ўсган дейиш мумкин; тасвирий ва талқиний жиҳатлари сезиларли бойиди, воқеликнинг сиртқи баёнидан қаҳрамонлар ички дунёсидаги зиддият, мураккаблик, турфа тебранишлар ифодасига ўтилди… Ҳали мазасини татиб улгурмаган, билмаган китобхонга бу тур асарлар бирмунча эришроқ, зерикарлироқ туюлиши мумкин. Қоработирни енгиб, мурод-мақсадига етадиган рисолавий қаҳрамонларга ўрганиб кетганмиз-да. Ҳадеб эртак ўқийверган одам болага ўхшаб қолганидек…\nКИТОБ СИЗДАН НОН-ОШ СЎРАМАЙДИ\nЁзувчи Эркин Аъзам билан суҳбат\nСуҳбатдош: Дилором Маткаримова\n– Одамнинг хулқ-атвори ўзгармайди, дейдилар. Ҳадисларда ҳам шу ҳақда гап бор. Демак, инсон табиатан қандай бўлса шундайлигича қолаверади. Инсонни тарбиялаш эса бир умр давом этади… Албатта, тарбия тўғри ёки нотўғри бўлиши мумкин. Шу фикрларни назарда тутсак, инсонни тарбиялашнинг, хусусан, китоб ўқишга ундашнинг моҳият-мантиғини қандай изоҳлайсиз?\n– “Инсон қандай бўлса шундайлигича қолавер”са, тарбиянинг нима кераги бор? Уни бир умр (!) тарбияламоққа на ҳожат?.. Чалкашроқ фикрми дейман-да.\nМутолаа масаласига келсак, қўлига китоб олиб кўрмаган одам ҳам бемалол бахтли, фаровон яшайвериши мумкинлиги маълум. Атрофни қаранг, сон-саноғи бормикан унақаларнинг! “Шу, кутубхона қуриб нима фойда? Масалан, мен мактабда ўқиб, институтда ўқиб, бирор марта кутубхонага кирмаганман!” дея керилиб гапирган шаҳар беклари бўлганини ҳам биламиз. Демак, умрида бирор марта одамга ўхшаб ҳаётнинг асл маъно-моҳияти тўғрисида бош қотирмаган, одамга ўхшаб мутолаа лаззатидан баҳра олмаган, дили яйрамаган банда экан-да, ўзидан кўрсин!\nКитоб сиздан нон-ош сўрамайди. Уни ҳар қайдан топса бўлади. Беминнат суҳбатдош, беминнат маслаҳатгўй. Ёқмаса, ёпиб қўйишингиз мумкин, бир четга ташлаб қўйишингиз мумкин. Аммо мутолаа завқини татиб кўрган инсон кейин бир умр китобдан ажралолмайди, бир умр хумори бўлиб қолади. Турмуш ташвишлари ёки бошқа сабаб билан ҳадеганда қўлига китоб ололмас, бироқ ундан буткул кўнгил узмайди, имкон топилди дегунча яна мутолаага қайтаверади.\nКитоб ана шундай оҳанрабо!\nХўш, китоб инсонни фавқулодда ўзгартириб, дейлик, уни эзгу фазилатлар жамулжамига айлантириб қўя оладими? Билмадим, билмадим. Агар шуниси нақд бўлганида бутун дунё, бутун жамиятлар китобхонликни мажбурий машғулот деб эълон қиларди! Мажбурийлик эса, аёнки, акс таъсир уйғотади – китобдан ҳамма безиб кетади, қочадиган бўлади. Келинг, унинг ихтиёрий, кўнгил иши бўлиб қолгани ҳам маъқул. Чунки мутолаага чинакам меҳр қўйган одам, ҳар қанча тақиқламанг, барибир китобдан бош кўтармайди, китоббезорининг эса бошига минг муштлаганингизда ҳам натижа йўқ. Худо кўрсатмасин, бирон бало сабаб китоб ўқиш бахтидан жудо бўлмоқни тасаввур қилинг. Мутолаасиз яшаёлмайдиган киши учун бориб турган фожиа-ку бу, тўғрими?\nЭсласангиз, бир вақтлар “Ўқиган – ўзар!” деган шиор бўларди. Ибратли, яхши шиор эди. Қуруқ даъват бўлиб қолмай, амалда ҳам шундай – ўқиганнинг ошиғи олчи эди-да. “Ўзган” деб одамлар бугун, афсуски, бошқа одамни билишади. Ишонинг, машҳур олим отасининг кутубхонасига харидор қидириб юрган бадавлат ўғилни кўрганман…\nҲамонки, жамият ўз қавмининг китоб ўқишидан манфаатдор экан, китобхонлик ҳавасини ҳар йўл билан рағбатлантирмоғи лозим. Яъни – китоб ўқийдиган, уни англаб-тушуниб хатм қиладиган маълумотли одам амалда ўзиб, ўсаверса, эл буни кўраверса! Ана шунда ишонч ортади, ана шунда китобга, китобхонликка чинакам ҳавас, рағбат кучаяди. Жамият эса бундан фақат ва фақат ютади.\nТўғри, китоб ўқиган одам бирдан олижаноб инсонга айланиб қолмас, лекин унча-мунча ёвузликдан тийилиши тайин. Кишини у ҳечқурса инсоф сари йўллайди, уни кўнгилчанроқ бўлишга, маънолироқ яшашга даъват қилади, ибратлантиради. Демак, муайян даражада тарбиялар ҳам экан-да, шундайми? Шундай. Лекин бунга мойил, муносиб одамнигина, албатта!\n– Ги де Мопассаннинг “Дўндиқ” новелласида ватанпарварлик туйғуси нозик бир тарзда улуғланади. Асардаги “унинг дунёқарашини ўзгартириш керак” деган мазмундаги сўз аслида ўз жонини сақлаш пайидаги кимсаларнинг чинакам ватанпарвар қизга нисбатан, таъбир жоиз бўлса, мафкуравий хуружи, ўз ватанига хиёнати эди. Инсонни унинг дунёқараши бошқаради. Табиатан қандай одам хиёнат қилади деб ўйлайсиз?\n– Хиёнаткорнинг, умуман, бу ишга мойил одамнинг пешонасида тегишли тамғаси бўлмайди. У бениҳоя марҳаматли, олижаноб мардум кўриниши, эл ичида ҳурмат-эътибор қозонган бўлиши ҳам мумкин. Аммо, донолар айтганидек, коса кўзага текканда бари ошкор бўлади-қолади.\nХўш, нималар йўл очади бу иллатга? Менимча: нафс, ҳасад, эътиқодсизлик, туғма ожизлик, қалтис вазиятда ночор қолиш… Кўпайиб кетди-я? Бир сўз билан кифоялансак – охиратдан, демакки, худодан қўрқмаслик!\nҲаммамиз ҳам хом сут эмган бандамиз. Ҳаётда ким ночор қолмайди? Қалтис ҳаёт-мамот вазиятига тушганда бебурдликка ёки андак бўлса-да, муросасозликка бормайдиган кишини топиб бўлармикан? Хиёнатнинг катта-кичиги йўқ, деган гап бор. Лекин шуни мардона бўйинга олиш, пушаймонлик, виждон азобида қоврилиб юриш деган амаллар ҳам бор…\nАсло кечириб бўлмайдиган хиёнатлардан худо ўзи асрасин денг!\n– Китоб қайси тилда бўлса, уни ўқиган киши шу тилни ҳам яхшироқ ўргана боради. Тил – миллатнинг муҳим белгиларидан бири, у миллатни бошқаларга танитади. Эътибор берсангиз, ишбилармонлар, жаҳондаги турли корхоналарнинг эгалари турфа маҳсулотларни тарқатиш асносида қайсидир маънода ўз тилини ҳам тарғиб қилади. Назаримда, бу нафақат бизнес, балки улардаги миллий ғурурнинг бир кўринишига ўхшайди. Бундан аслида тил учун ҳамма масъуллигини англаш мумкин, худди ҳар бир юртда Ватан учун барча бирдек масъул бўлганидай. Шундай эмасми?\nБоланинг дунёқараши, ота-онага, жамиятга муносабати шаклланишида, юртга меҳр қўйишида она тилининг қанчалик аҳамияти бор, шу ҳақда ҳам фикр билдирсангиз.\n– Чет эл компаниялари, хориж ишбилармонлари фаолиятида бу каби фазилатлар бўлса бордир. Аммо шуни ҳам унутмангки, бизнес деганлари шафқатсиз соҳа, унинг ўзига хос қонун-қоидалари бўлади. Бунда ҳар қандай робита, муносабатдан биринчи навбатда моддий манфаат, фойда кўзланади. Агар шу баробари сиз айтган мақсадлар ҳам юзага чиқса, ўша азаматларга қойил қолиш керак – юртпарвару миллатпарварлиги учун!\nКузатишимча, бу маънода бизда манзара бошқачароқ. Мисол санаб ўтирмайлиг-у, кўчаларимиздаги турли-туман дўкон ва офисларнинг пештоқига бир назар солинг – бамисоли хорижпарастлик пойгаси дейсиз! Гўёки ўзимизнинг Тўйтепада тайёрланган нарсага “бренд” аталмиш бирор ажнабий ёрлиғ ёпиштирилса, у дарҳол Ҳолландия ёки Британияда ишлаб чиқарилган маҳсулотга айланиб қоладигандек! Айрим ишбилармон акахонларимиз она тилларини қўйиб, бировларнинг тилини тарғиб этишга шунча ҳавасми?\nНачора, миллатимизни, она тилимизни дунё бўйлаб тарғиб қилиб юрган бизнес аҳлини шахсан мен камроқ кўрганга ўхшайман. Бошқачалари учрагани рост. Яқинда Анапа шаҳрида ўтган халқаро “Киношок” фестивалида бир юртдошимизни учратдим. Қисқагина суҳбатдан билдимки, у бизнесчи экан, қайсидир фильмга продюссерлик ҳам қилганмиш. Қаранг, биздан ҳам чиқар экан-а! Нотавон кўнгилнинг илинжи – фестиваль танлов дастурида қатнашаётган бизнинг фильмимизга ҳайбаракачилик қилмоққа боргандек ҳам туюлди у менга. Гап-сўзларида шунга ишора бордек эди-да. Ҳарқалай, қаторингда норинг бўлса!.. Худо ёрлақаб ўзбек фильми фестивалнинг Бош совринига сазовор кўрилди денг! (Дарвоқе, бу хушхабарни газетангиз ҳам ёритиб бизни чандон хурсанд қилди, қуллуқ!) Аммо ўша юртдошимиз худди қўшнининг товуғи тухум қилганини эшитгандек, анчайин “Ие, зўр-ку”, деб қўйди, холос. Маълум бўлдики, биз хомтамалар хаёл қилганидек эмас, у одам бошқа дардда борган экан, пляждан бери келмади…\nАна шунақа, биродар, миллату она тили тўғрисида астойдил қайғурадиган бизнесчиларимиз чиқиб қолар, албатта. Бунга ҳали талай қовун пишиғи борга ўхшайди.\nСаволингизнинг давомига келсак, дарҳақиқат, инсоннинг эл-юртга содиқ, меҳрли бўлиб ўсишида она тилининг ўрни, аҳамияти беқиёс. Бироқ бегона тил муҳитида тарбия топган одам ватанини, халқини унчалик қадрламайди, деган гап мунозаралироқ. Чунки бу тоифа орасида, дейлик, шахсан ўзимдан-да миллатпарастроқ, куйинчакроқ кишиларни кўп учратганман. Унақалар ўзбек тилида дуруст сўзлашолмаслигидан гоҳо астойдил хижолат чекади. Шунисига ҳам раҳмат.\n– Китоб ўқиш вақт билан боғлиқ машғулот. Овруполиклар “вақт бу – пул” деса, бизда “вақт – олтиндан қиммат” дейишади. Китоб ва Вақт ҳақида нималар деган бўлардингиз?\n– Мутолаа ҳам меҳнат. Меҳнат эса маълум вақт сарфини тақозо этади. “Иш кўп, китоб ўқишга вақт йўқ” дейдиганлар ана шу меҳнатдан қочадиган ишёқмаслардир, холос.\nКитобга қизиққан, унга чинакам меҳр боғлаган одам ҳар қандай шароитда ҳам мутолаага вақт топади. Бошқаси – баҳона.\n– Кейинги пайтларда буюк шахслар, донишмандларнинг тафаккур дурдоналарини жамлаган кўплаб китоблар нашр қилинмоқда. Неча асрлар синовидан ўтган бундай ҳикматларга маънавий эҳтиёж оз эмас.\nҲикматларда фикр қисқа ва лўнда ифодаланади, доим нишонга бехато тегади. Фикр эргаштириш хусусиятига эга. “Гапингни ўйлаб гапир” дейилганда ана шу хусусият ҳам назарда тутилади. Ҳикматлар, содда қилиб айтганда, бизга ақл ўргатади. Юз йилларки, уларнинг ақл ўргатиши барчага бирдай ёқаверади. Демак, улар ўқишга, эргашишга арзийдиган фикрлардир. Дейлик, “Ёмон одамнинг яхшилигида ҳам хатар бор”, – қаранг, нақадар катта ва фойдали ўгит, ҳеч қачон ўлмайдиган гап! Буюк ҳикматларнинг яшовчанлик сири нимада деб ўйлайсиз?\n– “Доно халқимиз” деган ибора бежиз эмас. Кўчада учраган ҳар бир одам доно бўлавермаслиги мумкин, лекин халқни мудом билгич, доно атаймиз. Нега шундай? Ҳамма бир жойга тўпланиб олиб, халққа айланиб, ҳикмату мақол-матал тўқиб ўтирмайди-ку, тўғрими? Демак, дастлаб шу фикрни кимдир бир киши айтган, кимдир бир киши уни тасдиқлаб такрорлаган, кейин шу тариқа кўпчиликка маъқул тушиб, тилдан-тилга ўтиш жараёнида у мазмунан бойиб, мукаммаллашиб борган ва оқибатда халқ даҳосининг дурдонаси бўлиб қолган. Эртаклар ҳам шундай, ўгиту топишмоқлар ҳам. Кўпчиликнинг тафаккур чиғириғида чийралгачгина у халқники, халқ ижоди, халқ мақоллари деб юритилади. Шунчаки оддий, жўн бир гапни мақол деявермаймиз-ку. Йиллар, асрлар тажрибасидан ўтиб, кишиликка ибрат ўлароқ яшаб келаётган эскирмас фикрлар қаймоғигина ҳикмат, мақол аталишга ҳақли.\nБулар энди барчага маълум гаплар, ўзимдан сўзлай. Билмайман, ҳозир ҳам шундаймикан, мактабда бизга кўпдан-кўп мақоллар, маталлар ёдлатиларди. Ўта содда туюлганигами ёки катталарнинг муттасил панд-насиҳатларини эслатгани учунми, менинг бу каби ёдкашликка ҳам, мақол-маталга ҳам хушим йўқроқ эди. Энди ўйласам, болаликда одам ана шу ҳикматлар асқатадиган ҳолатларга камроқ дуч келар экан. Негаки, бола кўзига дунё ҳам ўзидек содда, икки карра икки дегандек гап! Бора-бора кўзингиз очилади, ҳаёт синовларига рўбарў бўласиз, мураккаб вазиятларда йўл кўрсатадиган оқил бир маслаҳатгўйга эҳтиёж сезасиз. Ана шунда доно халқ тажрибаси ёрдамга келади, у ёмондан йироқ юришга чорлаб, яхшига ёндашишдан дарс беради.\nБугун камина учун ҳар бир мақол – бир роман, ҳар бир ҳикматли сўз эса – устоз!\nХуллас, мақол-матални яхши билган, шуларга риоя қилиб яшайдиган одамни бемалол донишманд, халқ академиги деб атайверсангиз бўлади.\n– Нима одамни китобдан совитади?\n– Ҳаётдан йироқ, на кўнгилга, на шуурга бир нарса берадиган, сафсатадан иборат матоҳлар (китоб демоққа тил бормади, узр) кишини мутоладан бездирса керак-да. Лекин танлов имкони беадад-ку – қўлингиздагини бир ёққа улоқтириб, бошқасини олиб ўқинг. Яхши-яхшисини топиб-танлаб ўқинг, ютқазмайсиз!\nЧинакам китобхон умуман китоблардан эмас, бирон бир бемаза асардангина совиши мумкин.\n– “Ижтимоий фикр” жамоатчилик фикрини ўрганиш маркази ўтказган сўров натижаларига кўра, кўпчилик қизиқиб ўқийдиган китоблар ичида романлар ҳамон пешқадам экани кузатилган. Бу, “одамлар катта нарсаларни ўқишга қизиқмайди, қисқароқ, кичикроқ бўлса тезда ўқийди” деган каби мулоҳазалар унчалик тўғри эмаслигини кўрсатади. Масалан, 2010 йилда қайта нашр қилинган “Граф Монте-Кристо” романи ҳозирга қадар бир неча бор қайта-қайта чоп этилган, ноширларнинг фикрича, бунга яна талаб ортмоқда. “Ўткан кунлар” романи ҳам такрор-такрор нашр қилиняпти. (Ушбу шоҳ асарларнинг муаллифлари агар ҳаёт бўлганида ўз китобини сотиш ташвишини қилмай бемалол фақат ижод билан машғул бўлаверишармиди…) Сизнингча, бу ҳол талаб ва таклифдан келиб чиқдими, бошқача айтганда, китоб (ёки ноширлар) китобхонга эргашдими ёхуд китобхонни эргаштирдими? Айтинг-чи, бадиий адабиётда тадрижий ўсиш кузатиляптими?\n– Униси ҳам, буниси ҳам бўлса керак. Дейлик, айрим китоблар ёки уларнинг сезгиру сасгир муаллифлари муайян замон талабларига, аниқроғи, ҳар қандай мафкурага “лаббай” дея пешвоз чиқароқ, номлари ҳадеб такрорланавериб, тиқиштирилавериб маълум давр, таъбир жоиз бўлса, “мода”га айланиши мумкин. Масалан, биз ўқувчилик давримизда “Она” романи ана шундай асарлардан саналарди. Уни ўқимаган, эшитмаган, ундан иншо ё баён ёзмаган ўқувчи йўқ эди ҳисоб. Бунда М.Горькийдек улкан адибнинг ўзинигина айблаш қийиндир, албатта. Чунки “Клим Самгиннинг ҳаёти”, “Тубанликда”, “Бемаврид мулоҳазалар” каби дурдоналар шу одамнинг қаламидан чиққан. Сунъий бир воқелик асос қилиниб соцреализмга бешик ясаган “Она”ни эса ҳозир унча-мунча китобхон қўлга олмаса керак.\nБунақа “ўлик сармоя”лар ўзимизнинг кечаги адабиётдан ҳам исталганча топилади.\nСиз номини тилга олган икки китоб бундан мустасно, албатта. Улар, шак-шубҳасиз, дурдона асарлар. Лекин ноширларнинг нуқул фойда топишни ўйлаб иш тутиши ҳам тўғри эмас. Нашр сиёсатида ўзга жиҳатларни-да ҳисобга олиш даркор, чунончи, китобхонни ранг-баранг асарлар билан мунтазам таништириб бориш, адабиётнинг тўлароқ манзарасини акс эттириш дегандек. Харидоргир экан деб нуқул бир хил ашёни кўз-кўзлайвериш эса, жонга тегмаган тақдирда ҳам, фетишчиликка олиб келади, дидни якранглаштиради, қолаверса, бора-бора ўша нарсадан кўнгил қолиши мумкин. Бугун китоб дўконларида қалашиб ётган саф-саф томликларни олинг. Ваҳоланки, аксарияти шоҳ асарлар, нодир китоблар! “Фалончи классикники, зўр кетади!” деб, орқа-олдимизга қарамай босиб чиқараверганмиз-да. Бошқаларнинг асарини ҳам шундай кенгроқ дастурхонга қўйиб кўрайлик-чи, билиб ўтирибсизми, балки…\n– Китоб билан боғлиқ ёдингизда қолган воқеалардан бирини айтиб берсангиз.\n– Мактабимизда китобхон болалар таниқли эди. Шулар орасида зимдан мусобақа борарди. Ким кўп ўқиса, ўша зўр! Тўғри, хўжакўрсинга кутубхонадан тўп-тўп китоб қўлтиқлаб чиқиб, тахини бузмай қайтариб келадиганлари ҳам топиларди. Ўзимни зинҳор улар сафига қўшолмайман… Бир даста китоб танладим-у, сарғиш тўлқинсимон муқовали юпқагина “брошюра” қизиқ туюлиб (кўриниши эмас, номи – “Жамила”), “беш минутда ўқиб ташлайман” деган хаёлда шуни ҳам қўшиб олибман. Шу кеча менда уйқу бўлмади – китобчанинг охирги саҳифалари йиртилган экан. Эртаси эрталаб, дарсга ҳам бормай, кутубхонага чопганим эсимда…\n– “Китоб дунёси” газетасига тилакларингиз.\n– “Китоб дунёси” оммавийлик касб этиб, расмона адабиёт газетасига айланганини кўпчилик эътироф этаётир. Даъвоси камтароналиги учунми, ёки “масъулияти чекланган”роқлигигами (аслида масъулияти бениҳоя зўр – китобни, адабиётни тарғиб этиш!), эҳтимол, сара-сара асарларни эмин-эркин босиб чиқараётганию узоқ-яқиндаги машҳур ижодкорларни дадил жалб қила билаётганига кўрами, ишқилиб, у энг ўқишли, мароқбахш нашрларимиздан бири бўлиб қолгани бор гап. Бу ёғига ҳам фаолияти шундай давом этишидан умидвормиз.\nКамтарин мулоҳазамиз шуки, китоб шаклида кўринган ҳамма нарсага албатта ўрин бериш, манзаравий қамров баҳона, уларнинг ҳаммасини тарғиб қилиш тўғримикан? Унақа матоҳлар азза-базза муқова остида чиқиб, китоб аталганининг ўзигаёқ раҳмат десин! Сизу бизнинг вазифамиз газетхонни асл асарлар билан таништириш, шуларни кенгроқ тавсифлаш, таърифлаш эмасми?\nЯна бир таклиф. “Китоб дунёси” расмий-партиявий нашрлар сингари ҳайбатли мақомда чоп этилиши шартмикан? Бизнингча, асосий мақсади китоб ҳақида баҳс юритиш бўлган газетимиз китобга яқинроқ, яъни ихчамроқ бичимда чиқса асло ютқазмайди. Аксинча – ҳам ўқимоққа ўнғай, ҳам қўлга олганда салмоқлигина. Гап бир қулоч ҳайбатда эмасдир…\nМанба: “Китоб дунёси” газетаси, 2012 йил 1 ноябрь, 13(146)-сон\n(Tashriflar: umumiy 107, bugungi 1)\nTeg(lar) Dilorom MatkarimovaErkin A'zamkitob\nErkin A’zam: Tafakkurni to’xtatib bo’lmaydi.\nSultonmurod Olim. Kitob haqida o’n savolga o’n javob\nSaid-Abdulaziz Yusupov. Televizor ko‘rayotganlarni kitob o‘qiydiganlar boshqaradi(mi?)!


Уч йиллик ҳамёнбоп смартфонга Windows 11 ўрнатиб, унда афсонавий шутерни ўйнаб кўрсатишди! (видео) - Terabayt.Uz\nWindows 11 операцион тизимини ўрнатиш учун компьютер ёки ноутбукингизга қўйиладиган талаблар рўйхатини эълон қилганмиз. Microsoft’нинг бу борадаги инжиқлигига қарамасдан, ҳаваскорлар аллақачон мазкур операцион тизимни ҳаттоки олти йиллик смартфонга ҳам ўрната олишган (видеоси) эди.\nЎҚИНГ: Windows 11 тизимини қўллаб-қувватловчи Intel, AMD ва Qualcomm процессорлари рўйхати\nЭнди эса яна бир ҳаваскор эса компьютерларга мўлжалланган янги операцион тизимни OnePlus 6T смартфонига ўрнатишни ҳам уддалади! Эслатиб ўтамиз, 2018 йилда чиққан ушбу қурилма автономлик тестида 2019 йилги Galaxy S10+ ҳамда iPhone Xs Max флагманларини ҳам «ер тишлатган» эди.\nБу смартфонга Windows 11 ўрнатибгина қолмасдан, ҳаваскор унда Call of Duty: Modern Warfare 2 ўйинини ҳам ишга тушириб кўрсатган:\nТўғри, бунда шутернинг тезкорлиги ва бошқа хусусиятлари ҳавас қилгулик эмас, аммо унинг ўрта нархли смартфонда, тағин бегона операцион тизим муҳитида ишлаётганининг ўзиёқ катта гап.\nЭслатиб ўтамиз, икки йил аввал Lumia 950 XL смартфонида бундан олдинги авлод – Windows 10 операцион тизимини ҳамда унда Fallout ўйинини ҳам ишга тушириб кўрсатишган эди.\n#Microsoft #OnePlus #Smartfon #Windows #Android смартфон #Видео ўйинлар #Видеоўйин #компютер ўйинлари #мобил ўйинлар #смартфонлар #ўйин #ўйинлар #OnePlus 6T #Windows 11


Мадридда жойлашган Европанинг ортиқча вазн муаммоларини ўрганиш тиббиёт институти (IMEO) мутахассислари соғлом уйқу ортиқча вазнга қарши курашишда ёрдам беришини таъкидлашмоқда.\n15 март куни Бутунжаҳон уйқу куни сифатида нишонланади. Таъкидланишича, Испаниянинг ҳар тўртинчи фуқароси уйқу билан боғлиқ муаммоларни ҳис қилади. IMEO мутахассисларининг таъкидлашича, яхши уйқу, шунингдек, моддалар алмашинуви муаммолари, қанд касаллиги ва семизлик, юрак-томир касалликлари ва ақлий қобилият бузилишлари билан курашда ёрдам беради.\n“Аввал ортиқча вазнга қарши кураш асосан парҳез тутиш ва жисмоний фаолликдан иборат бўлган, даволашнинг муваффақияти учун уйқунинг муҳимлиги инобатга олинмаган. “Белгилангандан кўпроқ ухлаш дангасалик ҳисобланган”, деб айтмоқда IMEO’нинг тўғри овқатланиш бўйича мутахассиси Рубен Браво.\nУнинг айтишича, бугунги кунда тўлақонли уйқу инсоннинг жисмоний ва руҳий ҳолатида ҳал қилувчи аҳамият касб этиши исботланган.\nМаълумки, уйқунинг икки: сокин ва тез босқичи мавжуд бўлиб, улар ҳордиқ вақтида навбати билан кечади. Чақалоқлар уйқусининг 50 фоизини, катталарда эса 20 фоизини тез уйқу босқичи ташкил қилади. Сокин уйқу босқичида глюкоза метаболизми тартибга солинади, демакки, “уйқунинг вақти ва сифатига таъсир қилувчи ҳар қандай ўзгаришлар ривожланиш, ўсиш ва метаболизмдаги ўзгаришларга олиб келиши мумкин”. Одам меъёридан камроқ ухлаганда, организм грелин (очлик гормони) ишлаб чиқариб ва лептин (энергетик алмашувни тартибга солувчи гормон) миқдорини камайтириб энергетик дисбалансни қоплашга ҳаракат қилади. Яъни, мутахассисларнинг айтишича, биз қанчалик кам ухласак, шунча кўпроқ ейишни истаймиз.\nМутахассисларнинг маълум қилишича, уйқу вақтидаги хавф туғдирувчи омил бўйин соҳасида ҳаддан зиёд ёғ қатламининг кўп бўлиши ҳисобланиб, у уйқудаги апноэга (уйқу вақтида ўпка шамоллатилишининг 10 сониядан кўпроққа тўхтатиши) олиб келиши мумкин.\nМунтазам апноэда (одатда соатига камида 10-15 марта) уйқудаги апноэ синдроми ривожланади, бу эса кундузги уйқучанлик, хотира ёмонлашиши, меҳнат қилиш қобилияти, диққатнинг пасайиши, бош оғриғи ва жиззакиликка олиб келади. Бундан ташқари, кислород етишмаслиги қон босими ошиши ва юрак ўнг қоринчаси гипертонияси ва ҳаттоки инфарктга олиб келиши мумкин.\nКислороднинг доимий етишмаслиги метаболизмнинг секинлашишига олиб келади, бу эса ортиқча вазн тўплашга мойилликни келтириб чиқаради.\n“Эрта ёшда меъёридан кам ухлаш катта ёшда семизлик, қанд касаллиги, инфаркт, инсульт ҳамда саратоннинг баъзи турлари – кўкрак бези ва колоректал саратон пайдо бўлиши хавфини оширади”, деб тушунтирмоқда IMEO’нинг клиник парҳезшуноси Кармен Эскалада.\nЧақалоқлар кунига 14—17 соат, 5 ёшдан кичик болалар 10-13 соат, 5 ёшдан катта ва ўсмир ёшгача болалар 9-11 соат, катталар эса 7-9 соат ухлашлари лозим.\nМутахассислар агар соат пояслари алмашиши, тунги навбатчилик, стресс ва уйқусизлик сабабли бундай миқдорда ухлашнинг имкони бўлмаса, кундузи 20-30 дақиқа қўшимча ухлаб олишни тавсия қилишмоқда.\nТунги вақт кофеин, какао ёки спиртли ичимлик ичмаслик, карри, зарчава, занжабил ва гармдори ҳамда ёғли маҳсулотлар истеъмол қилмаслик лозим, бироқ сут маҳсулотлари, тухум ва балиқ ейиш мумкин. Бундан ташқари, уйқудан олдин жисмоний машқлар, мобил телефон ёки компьютердан фойдаланиш, телевизор кўриш, мияни зўриқтириш тавсия қилинмайди. Мутахассислар бунинг ўрнига тинчлантирувчи мусиқа тинглаш, йога машқларини бажариш ва ҳар куни маълум бир вақтда ухлашга ётишни тавсия қилишади.\nЁғ тўпланиши учун жавоб берадиган 6 та семизлик гормонлари: уларни “ўчириб қўйиш” мумкин


Нейротон – medu.uz – Дорилар ҳақида маълумотлар ўзбек тилида\nHome Йўриқномалар Нейротон\nПрепаратнинг савдо номи: Нейротон®\n1 мл препарат қуйидагиларни сақдайди:\nфаол моддалар: 100% сувсиз моддага қайта ҳисобланганда 50 мг тиамин гидрохлориди, 100% қуруқ моддага қайта ҳисобланганда 50 мг пиридоксин гидрохлориди, 100% қуруқ моддага қайта ҳисобланганда 0,5 мг цианокобаламин;\nёрдамчи моддалар: лидокаин гидрохлориди, бензил спирти, натрий полифосфати, калий гексацианоферрат III, 1М натрий гидроксиди эритмаси, инъекция учун сув.\nТаърифи: тиниқ, қизил рангли, ўзига хос ҳидли суюқлик.\nФармакотерапевтик гуруҳи: В1 витамини препаратлари, В6 витамини ва/ёки В12 витамини билан мажмуада.\nВ гуруҳ нейротроп витаминлар нерв ва ҳаракат аппаратининг яллиғланишли ва дегенератив касалликларида ижобий таъсир кўрсатади. Улар танқислик ҳолатларини бартараф этиш учун қўлланади, юқори дозаларда эса оғриқ қолдирувчи хусусиятларга эга, қон айланишини яхшиланишига ёрдам беради, нерв тизими ва қон яратиш жараёнларини ишини нормаллаштиради.\nВ1 витамини жуда муҳим фаол модда ҳисобланади. Организмда В1 витамини биологик фаол тиаминдифосфат (кокарбоксилаза) ва тиаминтрифосфат (ТТР) ҳосил қилиб фосфорланади. Тиаминдифосфат коэнзим сифатида нерв тўқималарида алмашинув жараёнларида муҳим аҳамиятга эга углевод алмашинувининг муҳим фаолиятларида иштирок этади, синапсларда нерв импульсларини ўтказилишига таъсир кўрсатади. В1 витамини етишмовчилигида тўқималарда метаболитларни, биринчи навбатда сут ва пируват кислоталарини тўпланиши юз беради, бу турли патологик ҳолатлар ва нерв тизими фаолиятини издан чиқишига олиб келади.\nВ6 витамини ўзининг фосфорланган шакли бўйича (пиридоксаль-5’-фосфат, PALP) аминокислоталарнинг умумий оксидланмайдиган метаболизмида ўзаро таъсирлашувчи бир қатор ферментларнинг коэнзими ҳисобланади. Декарбоксилизация орқали улар физиологик фаол аминлар (адреналин, гистамин, серотонин, допамин, тирамин), трансаминизация орқади – алмашинувнинг анаболик ва катаболик жараёнларида (масалан, глутамат-оксалоацетаттрансаминаза, глутаматпируваттрансаминаза, γ-аминомой кислотаси, α-кетоглютараттрансаминаза), шунингдек аминокислоталарни парчаланиши ва синтезининг турли жараёнларида иштирок этади. В6 витамини триптофан метаболизмининг 4 турли жараёнида таъсир кўрсатади. Гемоглобин синтези жараёнида В6 витамини α-амино-β-кетоадинин кислотасини ҳосил бўлишини катализация қилади.\nВ12 витамини хужайра метаболизми жараёнлари учун муҳим. У қон яратиш фаолиятига (анемияга қарши ташқи омил) таъсир кўрсатади, холин, метионин, креатинин, нуклеин кислоталари ҳосил бўлишида иштирок этади, оғриқсизлантирувчи таъсир кўрсатади.\nТиамин парентерал юборилгандан кейин организмда тақсимланади. Тиаминнинг тахминан 1 мг ҳар куни метаболизмга учрайди. Метаболитлари сийдик билан чиқарилади. Дефосфорилизацияси буйракда амалга ошади. Тиаминнинг биологик ярим парчаланиш даври 0,35 соатни ташкил қилади. Ёғларда эриши чекланганлиги туфайли, тиаминни организмда тўпланиши кузатилмайди.\nВ6 витамини фосфорланади ва пиридоксаль-5-фосфатгача оксидланади. Қон плазмасида пиридоксаль-5-фосфат ва пиридоксаль альбумин билан боғланади. Транспорт қилинадиган шакли пиридоксаль ҳисобланади. Хужайра мембранасидан ўтиш учун альбумин билан боғланган пиридоксаль-5-фосфат ишқорий фосфотаза томонидан пиридоксалгача гидролизга учрайди.\nВ12 витамини парентерал юборилгандан кейинт транспорт оқсил комплексларини ҳосил қилади, улар жигар, суяк кўмиги ва бошқа пролифератив аъзолар томонидан тез сўрилади. В12 витамини сафрога тушади ва ичак-жигар циркуляциясида иштирок этади. В12 витамини йўлдош орқали ўтади.\nТурли неврологик касалликлар:\nневритлар, невралгиялар, полинейропатиялар (диабетик, алкоголли)\nюз нервини шикастланишида қўлланади.\nМушак ичига юбориш учун буюрилади.\nЛидокаин сақловчи дори воситасини юборишдан олдин препаратга шахсий юқори сезувчанликка тери синамасини ўтказиш керак, инъекция жойида шиш ва қизариш ундан далолат беради.\nОғир (ўткир) ҳолатларда даволаш ўткир симптомларни бартараф этгунча суткада 1 марта 2 мл эритмадан мушак ичига юборишдан бошланади. Даволашни давом эттириш учун 2 мл (1 инъекция) дан хафтада 2-3 марта буюрилади. Даволаш курси камида 1 ой давом этади.\nМушак ичига инъекцияни думба мушагининг ташқи юқори квадратига амалга ошириш керак.\nИнъекцияларнинг терапевтик курсни тутиб туриш ёки давом эттириш учун ёки қайталанишни олдини олиш учун Витаксон, қобиқ билан қопланган таблеткалар препарати тавсия этилади.\nВ6 витаминини ҳар куни 50 мг дан юқори дозаларда узоқ вақт (6-12 ойдан кўпроқ) қўллаш периферик сенсор нейропатия, нерв қўзғалиши, лоҳаслик, бош айланиши, бош оғриғига олиб келиши мумкин.\nОвқат ҳазм қилиш йўллари томонидан: меъда-ичак йўллари томонидан бузилишлар, шу жумладан кўнгил айниши, қусиш, диарея, қоринда оғриқ, меъда ширасининг кислоталигини ошиши.\nИммун тизими томонидан: ўта юқори сезувчанлик реакциялари (тери тошмаси, нафасни бузилиши, анафилактик шок, Квинке шиши), кўп терлаш.\nТери томонидан: қичишиш, эшакеми, ҳуснбузар тошма, тарқалган эксфолиатив дерматит, ангионевротик шиш.\nЮрак-қон томир тизими томонидан: тахикардия, аритмиялар, брадикардия, юрак ўтказувчанлигини секинлашиши, юракни кўнгдаланг блокадаси, юрак фаолиятини тўхташи, периферик вазодилатация, коллапс, тахикардия, артериал босимни ошиши/пасайиши, юракда оғриқ.\nНерв тизими томонидан: марказий нерв тизимини (МНТ) қўзғалиши (юқори дозаларда қўлланилганда), безовталик, бош оғриғи, бош айланиши, уйқуни бузилиши, онгни чалкашиши, уйқучанлик, ҳушдан кетиш, кома; юқори сезувчанлиги бўлган пациентларда – эйфория, тремор, тризм, ҳаракат безовталиги, парестезиялар, тиришишлар.\nКўриш аъзоси томонидан: нистагм, қайтувчан кўрлик, диплопия, кўз олдида “жимирлаш”, ёруғликдан қўрқиш, конъюнктивит.\nЭшитиш аъзоси томонидан: эшитишни бузилиши, қулоқларда шовқин, гиперакузия.\nНафас тизими томонидан: ҳансираш, ринит, нафасни сусайиши ёки тўхташи.\nБошқалар: қўл-оёқда қизиш, совуш ёки увишиш ҳисси, шишлар, ҳолсизлик, хавфли гипертермия, сезувчанликни бузилиши, мотор блок.\nУмумий бузилишлар: юбориш жойида реакциялар.\nТез парентерал юборилган ҳолларда тиришиш кўринишидаги тизимли реакциялар ривожланиши мумкин.\nюрак ўтказувчанлигини ўткир бузилишлари\nдекомпенсацияланган юрак етишмовчилигининг ўткир шакли\nболалар ва 18 ёшгача ўсмирларда қўллаш мумкин эмас.\nВ1 витаминини қуйидагиларда қўллаш мумкин эмас:\nВ6 витаминини қуйидагиларда қўллаш мумкин эмас:\nзўрайиш босқичидаги меъда ва ўн икки бармоқ ичак яра касаллиги (чунки меъда ширасининг кислоталиги ошиши мумкин)\nВ12 витаминини қуйидагиларда қўллаш мумкин эмас:\nэритремия, эритроцитоз, тромбоэмболия\nЛидокаинни қуйидагиларда қўллаш мумкин эмас:\nлидокаин ёки бошқа маҳаллий оғриқсизлантирувчи амидларга юқори шахсий сезувчанлик\nанамнезида лидокаинга тутқаноқсимон хуружларнинг мавжудлиги\nоғир артериал гипотензия\nсурункали юрак етишмовчилигининг оғир (II-III даражадаги) шакллари\nсинус тугунининг заифлиги синдроми\nII ва III даражадаги атриовентрикуляр (AV) блокада\nжигар/буйрак фаолиятини оғир бузилишлари\nмиастенияда қўллаш мумкин эмас.\nТиаминнинг таъсири 5-фторурацил томонидан фаолсизлантирилади, чунки 5-фторурацил тиаминни тиамин-пирофосфатга фосфорланишини ингибиция қилади. Каналчалар реабсорбциясини тормозловчи ҳалқали диуретиклар, масалан фуросемид узоқ вақт даволаганда тиаминни чиқарилишини ошириши ва шу орқали тиаминнинг даражасини камайтириши мумкин.\nЛеводопа билан бир вақтда қўллаш мумкин эмас, чунки В6 витамини леводопанинг паркинсонга қарши таъсирини камайтириши мумкин. Пиридоксин антагонистлари (масалан изониазид, гидралазин, пеницилламин ёки циклосерин), перорал контрацептивлар билан бир вақтда қабул қилиш В6 витаминига эҳтиёжни ошириши мумкин. Сульфитлар сақловчи ичимликларни (масалан вино) истеъмол қилиш тиаминнинг деградациясини оширади.\nЛидокаин наркоз учун воситалар (гексобарбитал, вена ичига тиопентал натрий), ухлатувчи ва седатив воситаларнинг нафас марказларига сусайтирувчи таъсирини кучайтиради; дигитоксиннинг кардиотоник таъсирини сусайтиради. Ухлатувчи ва седатив воситалар билан бир вақтда қўлланилганда марказий нерв тизимига сусайтирувчи таъсири кучайиши мумкин. Этанол лидокаиннинг нафас фаолиятига сусайтирувчи таъсирини кучайтиради.\nАдреноблокаторлар (шу жумладан пропранолол, надолол) – жигарда лидокаиннинг метаболизмини секинлаштиради, лидокаиннинг самараларини (шу жумладан токсик) кучайтиради ва брадикардия ва гипотензия ривожланиши хавфини оширади.\nКураресимон препаратлар – миорелаксация чуқурлашиши мумкин (ҳатто нафас мушакларини фалажигача).\nНорэпинефрин, мексилетин – лидокаиннинг токсилиги ошади (лидокаиннинг клиренси пасаяди).\nИзадрин ва глюкагон – лидокаиннинг клиренси ошади.\nЦиметидин, мидазолам – қон плазмасида лидокаиннинг концентрацияси ошади. Циметидин лидокаинни оқсиллар билан боғидан сиқиб чиқаради ва жигарда фаолсизланишини секинлаштиради, бу лидокаиннинг ножўя таъсирини кучайиши хавфини ошишига олиб келади. Мидазолам қонда лидокаиннинг концентрациясини бироз оширади.\nТиришишга қарши воситалар, барбитуратлар (шу жумладан фенобарбитал) – жигарда лидокаиннинг метаболизми ошиши, қонда концентрацияси камайиши мумкин.\nАнтиаритмик препаратлар (амиодарон, верапамил, хинидин, аймалин, дизопирамид), тиришишга қарши воситалар (гидантоин ҳосилалари) – кардиодепрессив таъсири кучаяди; амиодарон билан бир вақтда қўллаш тиришишлар ривожланишига олиб келиши мумкин.\nНовокаин, новокаинамид – лидокаин билан мажмуавий қўлланилганда марказий нерв тизими қўзғалиши, галлюцинациялар кузатилиши мумкин.\nМоноаминоксидаза ингибиторлари, аминазин, бупивакаин, амитриптилин, нортриптилин, имипрамин – лидокаин билан мажмуавий қўлланилганда артериал гипотензия ривожланиши хавфи ошади ва лидокаиннинг маҳаллий оғриқсизлантирувчи таъсири узаяди.\nНаркотик аналгетиклар (морфин ва бошқалар) – лидокаин билан мажмуавий қўлланилганда наркотик аналгетикларнинг оғрисизлантирувчи самараси кучаяди, лекин нафасни сусайиши ҳам кучаяди.\nПрениалмин – “пируэт” типидаги қоринчалар аритмияси ривожланиши хавфи ошади.\nПропафенон – марказий нерв тизими томонидан ножўя самараларнинг давомийлигини ошиши ва оғирлигини ошиши кузатилиши мумкин.\nРифампицин – қонда лидокаиннинг концентрацияси пасайиши мумкин.\nПолимиксин В – нафас фаолиятини назорат қилиш керак.\nПрокаинамид – галлюцинациялар бўлиши мумкин.\nЮрак гликозидлари – лидокаин билан мажмуавий қўлланилганда юрак гликозидларининг кардиотоник самараси сусайиши мумкин.\nДигиталис гликозидлари – интоксикация фонида лидокаин AV-блокаданинг оғирлигини чуқурлаштириши мумкин.\nВазоконстрикторлар (эпинефрин, метоксамин, фенилэфрин) – лидокаин билан мажмуавий қўлланилганда лидокаинни сўрилишини секинлашиши ва лидокаиннинг таъсирини узайишига олиб келади.\nГуанадрел, гуанетидин, мекамиламин, триметафан – спинал ва эпидурал анестезия учун мажмуавий қўлланилганда яққол гипотензия ва брадикардия хавфи ошади.\nβ-адреноблокаторлар – мажмуавий қўлланилганда жигарда лидокаиннинг метаболизми секинлашади, лидокаиннинг самаралари (шу жумладан токсик) кучаяди ва брадикардия ва артериал гипотензия ривожланиши хавфи ошади. β-адреноблокаторлар ва лидокаин бир вақтда қўлланилганда лидокаиннинг дозасини камайтириш керак.\nАцетазоламид, тиазид ва ҳалқали диуретиклар – лидокаин билан мажмуавий қўлланилганда гипокалиемия пайдо бўлиши оқибатида лидокаиннинг самараси камаяди.\nАнтикоагулянтлар (шу жумладан ардепарин, далтепарин, данапароид, эноксипарин, гепарин, варфарин) лидокаин билан мажмуавий қўлланилганда қон кетиши ривожланиши хавфи ошади.\nТиришишга қарши воситалар, барбитуратлар (фенитоин) – лидокаин билан мажмуавий қўлланилганда жигарда лидокаиннинг метаболизми тезлашиши, қонда концентрацияси пасайиши, кардиодепрессив самараси кучайиши мумкин.\nНерв-мушак блокадасига олиб келувчи препаратлар – лидокаин билан мажмуавий қўлланилганда нерв-мушак блокадасига олиб келувчи препаратларнинг таъсири кучаяди, чунки бу препаратлар нерв импульсини ўтказувчанлигини камайтиради.\nВ12 витаминини парентерал юбориш фуникуляр миелоз ёки пернициоз анемиянинг диагностикасига вақтинча таъсир кўрсатиши мумкин.\nВ6 витаминини ҳар куни 50 мг дан юқорироқ дозада узоқ вақт (6-12 ойдан кўпроқ) ёки суткада 1000 мг дан юқорироқ дозаларда (2 ойдан кўпроқ) қўллаш қайтувчан периферик сенсор нейропатияга олиб келиши мумкин. Периферик сенсор нейропатия (парестезия) симптомлари пайдо бўлган ҳолларда препаратнинг дозасига тузатиш киритиш керак ва агар зарур бўлса даволашни тўхтатиш керак.\nБу дори воситаси 1 ммоль/доза натрий ва калий сақлайди, яъни бу элементлардан деярли холи.\nВитаксон® В6 витамини сақлаганлиги туфайли, анамнезида меъда ва ўн икки бармоқ ичак пептик яраси, буйрак ва жигар фаолиятини яққол бузилишлари бўлган пациентларда препаратни эҳтиёткорлик билан қўллаш керак.\nЎсмалари бўлган пациентларда, мегалобласт анемия ва В12 витамини танқислиги бўлган ҳоллардан ташқари, препаратни қўллаш мумкин эмас.\nЮрак фаолияти декомпенсацияси ва стенокардиянинг оғир шаклида препаратни қўллаш мумкин эмас.\nВитаксон® лидокаин сақлаганлиги туфайли, инъекция жойини оғир металл тузларини сақловчи дезинфекция қилувчи эритмалар билан ишлов берилганда оғриқ ва шиш кўринишида маҳаллий реакция ривожланиши хавфи ошишини эътиборга олиш керак.\nЛидокаин яққол антиаритмик таъсир кўрсатиши ва ўзи аритмияга олиб келиши мумкин бўлган аритмоген омил сифатида таъсир кўрсатиши мумкинлиги туфайли, илгари аритмияга шикоят қилган шахсларда препаратни эҳтиёткорлик билан қўллаш керак.\nЎртача даражадаги юрак етишмовчилиги, ўртача даражадаги артериал гипотензия, тўлиқ бўлмаган AV-блокада, қоринчалар ички ўтказувчанлигини бузилиши, ўртача даражада жигар ва буйрак фаолиятини бузилиши (креатинин клиренси минутига 10 мл), нафас фаолиятини бузилиши, тутқаноқ, юракдаги операциядан кейинги, гипертермияга генетик мойиллиги бўлган пациентлар, ҳолсизланган беморлар ва кекса ёшдаги пациентларда эҳтиёткорлик билан қўллаш керак.\nЛидокаинни қўллаганда ЭКГ назорати мажбурий ҳисобланади. Синус тугуни фаолиятини бузилишлари, PQ интервалини узайиши, QRS ни кенгайиши ёки янги аритмиялар ривожланган ҳолларда препаратнинг дозасини камайтириш/бекор қилиш керак.\nЮрак касалликларида лидокаинни қўллашдан олдин (гипокалиемия лидокаиннинг самарадорлигини пасайтиради) қонда калийнинг даражасини нормаллаштириш керак.\nМушак ичига юборилганда креатинин концентрацияси ошиши мумкин, бу ўткир миокард инфаркти диагнозини қўйишда хатога олиб келиши мумкин.\nПрепаратни болаларда қўллаш мумкин эмас.\nҲомиладорлик ёки эмизиш даврида В6 витаминига бўлган суткалик эҳтиёж 25 мг гачани ташкил қилади.\nПрепарат бир ампулада 100 мг В6 витамини сақлайди, шунинг учун ҳомиладорлик ёки эмизиш даврида уни қўллаш мумкин эмас.\nПрепаратни транспорт воситалари ва потенциал хавфли механизмларни бошқариш қобилиятига таъсирининг ўзига хослиги\nПрепарат автотранспортни бошқариш ёки мураккаб механизмлар билан ишлаш қобилиятига таъсир кўрсатмайди.\nАгар препарат билан даволаниш вақтида бош айланиши кузатилса, автотранспортни бошқариш ёки бошқа механизмлар билан ишлашдан сақланиш керак.\nВ1 витамини кенг терапевтик доирага эга. Жуда юқори дозаларида (10 г дан кўп) нерв импульсларини ўтказувчанлигини сусайтириб, кураресимон самара кузатилади.\nВ6 витамини жуда паст токсикликка эга.\nБир неча ой давомида суткада 1 г дан юқорироқ дозаларда ҳаддан ташқари кўп қўллаш нейротоксик самараларга олиб келиши мумкин.\nАтаксия ва сезувчанликни бузилиши билан кечувчи нейропатия, ЭЭГ да ўзгаришлар билан кечувчи церебрал тиришишлар, шунингдек айрим ҳолларда гипохром анемия ва себореяли дерматит суткада 2 г дан ортиқ юборилганда таърифланган.\nВ12 витамини: тавсия этилган дозалардан юқорироқ дозалар парентерал юборилганда (кам ҳолларда – перорал қўлланилгандан кейин) аллергик реакциялар, экзематоз тери бузилишлари ва акненинг хавфсиз шакли кузатилган.\nЮқори дозаларда узоқ вақт қўлланилганда жигар ферментлари фаоллигини бузилиши, юрак соҳасида оғриқ, гиперкоагуляция кузатилиши мумкин.\nЛидокаин: Симптомлари: психомотор қўзғалиш, бош айланиши, умумий ҳолсизлик, артериал босимни пасайиши, тремор, кўришни бузилиши, тонико-клоник тиришишлар, коллапс, атриовентрикуляр блокада, марказий нерв тизимини сусайиши, нафасни тўхташи кузатилиши мумкин. Соғлом одамларда дозани ошириб юборилишининг биринчи симптомлари лидокаиннинг қондаги концентрацияси 0,006 мг/кг дан ошганда, тиришишлар – 0,01 мг/кг да кузатила бошлайди.\nДаволаш: препаратни юборишни тўхтатиш, оксигенотерапия, тиришишга қарши воситалар, вазоконстрикторлар (норадреналин, мезатон), брадикардияда – холинолитиклар (0,5-1 мг атропин). Интубация, ўпкаларнинг сунъий вентиляцияси, реанимацион чоралар ўтказилиши мумкин. Диализ самарасиз.\nПрепарат 2 мл дан синдириш ҳалқаси ёки синдириш нуқтаси бўлган жигарранг рангли шиша ампулаларга жойланади. Ампулаларга ўзи ёпишадиган этикетка ёпиштирилади.\n5 ампуладан полимер плёнкали контур уяли ўрамга жойланади.\n1 ёки 2 контур уяли ўрамдан тиббиётда қўллаш бўйича йўриқномаси билан картон қутига жойланади.\nОригинал ўрамида, 2°С дан 8°С гача ҳароратда сақлансин.\nБактериофаг стафилококковый жидкий «MediPhag»27.04.2018Кейингиси


Икки ой ичида икки йилнинг энергиясини сарфлаб юбордим, ўзим учун ғолибман - истеъфога чиқарилган Ҳамидуллаев яна нималар деди?\n2 ноябрь, 2020, 21:34\n"Андижон"ни тарк этган Бахтиёр Ҳамидуллаев жамоанинг Суперлигада қолишига ишоняпти.\n“Андижон”да яна бош мураббийнинг истеъфога чиқарилгани кутилмаган янгилик бўлди, кўпчилик учун. Иккинчи давра бошидан бош мураббий вазифасига тайинланган Бахтиёр Ҳамидуллаевнинг мавсум тугашига тўрт тур қолганида ишдан бўшатилишини ҳамма ҳам олқишлаётгани йўқ.\nЛекин раҳбарият уни истеъфога чиқаришни лозим топди. Қизиқ, энди ким “Андижон”га сўнги тўртта ўйинда бош мураббийлик қиларкин? Биз эса ишдан бўшатилган мураббий билан алоқага чиқдик ва истеъфосиниг асл сабаблари ҳақида қизиқдик.\n- “Андижон” жамоасининг олдига қўйилган мақсади бор, - дея гап бошлади, Бахтиёр Ҳамидуллаев. - Шу сабабли Термизда ғалаба қозонишимиз керак эди. Агар “Сурхон”ни ютсак, улардан олдинга ўтиб олган бўлардик. Ўша учрашувда бор кучимиз билан ҳаракат қилдик. Яратилган имкониятларимиздан фойдалана олмадик. Улар эса вазиятидан унумли фойдаланиб қолишди. Учрашувдан сўнг истеъфога чиқдим. Бундан хафа эмасман. Нимагаки, ўзим учун қайсидир маънода ғолибман. Биринчи даврада олти очко жамғарган “Андижон” охирги ўринда эди. Мен келгач, етти очко ишладик ва бир поғона юқориладик. Шу ўринда, футболчиларимизга раҳматимни айтиб қўймоқчиман. Уларни бир нечтаси рамзий терма жамоага киритилди. Қолаверса, икки марта рамзий терма жамоанинг бош мураббийлигига мени лойиқ кўришди. Клубни элитада олиб қолса бўлади. Бироз бўлса ҳам жамоада ўйин йўлга қўйилган. Агар шу пайтгача тўплаган етти очкоимиз “Андижон”нинг Суперлигада қолишида фойда келтирса бундан хурсанд бўламан.\n- Ўйиндан аввал “Сурхон”га ютқазсангиз кетишингизни билармидингиз. Ёки барчаси кутилмаганда юз бердими?\n- У қадар тўсатдан юз берди, демаган бўлардим. Бошқа гаплар ҳам бору, аммо гапирмаганим яхши. Қачондир шундай бўлиши керак эди.\n- Мухлислар орасида чемпионат тугашига тўртта тур қолган бўлса, ким ҳам бундай қийин вазиятда жамоани бошқаришга рози бўларди, ундан кўра, Ҳамидуллаев ишини охиригача етказиб қўйгани яхши эмасмиди, деган гапларни эшитяпмиз...\n- Кимдир келиб ҳаракат қилиб кўрсин. Менимча, вазият у қадар ёмон эмас. “Бухоро” ўз майдонидаги ўйинларда ютишга ҳаракат қилади. Бизда жиддий ўйинлар қолган. Балки марказлашган ҳолда ўйинлар ўтказилганида етти очко ҳам етарли бўлиши мумкин эди. “Бухоро” ўтиб кета олмаслиги ҳам мумкин. “Андижон”га ким мураббийлик қилса ҳам омад тилайман.\n- Клубга бош мураббий этиб тайинланганингизда тузилган режалар сиз билан чамбарчас боғлиқ эди. Лекин мураббийнинг ҳаёти тез ўзгариб туради ва эртага нима бўлишини билмайди. Юз берган ишлардан кейин ранжиб қолмадингизми?\n- Йўқ, ҳеч кимдан хафа бўлмадим. Мураббий чамадоннинг устида ўтиради, деб бежизга айтишмайди. Бу ибора ҳар куни миямда бор эди. Ҳар қанақа ҳолатда ҳам вазият бундай тус олишига тайёр эдим.\n- Суперлигада илк бор бош мураббийлик қилишга киришгандингиз ва бу узоққа чўзилмагани фаолиятингизда руҳий зарба бўлиб қолмайдими?\n- Айтяпман-ку, мен ғолибман. Бошида мураббийлар қанақа маошлар билан ишлаб кам очко жамғарган бўлса, биз камтарона маошлар билан етти очко тўпладик. Ҳали мавсум тугагани йўқ, яна тўртта тур бор. Барибир ўзимни ғолиб, деб ҳисоблайман.\n- “Андижон”ни неча фоизга аниқ қолади, деб айта оласиз? Чунки кейинги турларда АГМК, “Қўқон-1912”, “Машъал” ва “Пахтакор” каби жамоалар билан ўйнайди...\n- 100 фоизга имконият бор, деб айта оламан. Менимча, “Машъал”ни ютса, аниқ қолади.\n- Мухлисларга қандай айтадиган гапингиз бор?\n- Ишқибозлар тушкунликка тушмасин. Ўзимга ҳам кўпчилик қўнғироқ қилиб, нега бундай бўлганига тушунишмаяпти. Ҳали умидини узишмасин. Барибир Андижонда кучли жамоа бўлиши керак. Суюкли клубига охиригача мухлислик қилишсин, ташлаб қўйишмасин. Суперлигада жон сақлаб қолса бўлади.\n- Натижага доим мураббий жавобгар. Қилган ишларингизни таҳлил қиладиган бўлсангиз, қаерда хатога йўл қўйдим деб ўйлайсиз?\n- Бу ҳақида айтгим йўғу, аммо яхши савол бўлди. “Сурхон”га қарши учрашувнинг 15-дақиқаларида раҳбарият томонидан Сирож Мелиевнинг ўрнига Шаҳбоз Жумабоевни майдонга туширсин, деган қўнғироқ бўлибди. Тўғриси, бу гап менга ёқмади. Худди мен футболни тушунмайдигандек. Захирамизда ўйинга тушиши мумкин бўлган ўзи учта футболчимиз бор эди ва уларнинг кучини тенг тақсимлаб, бутун ўйингача етказишимиз керак эди. 15-дақиқада Мелиевнинг ўрнига Жумабоевни майдонга туширсак шошма-шошарлик қилган бўлардик. Бундай ўзгариш қилмай, тўғри ҳам қилган эканман. Биринчи бўлимда кейин Жамшид Ҳомидовда бироз оғриқли ҳолат бўлган экан. Қанчага кучинг етади, десам 10 дақиқагача, деди. Ундай бўлса дам олавер дедим-да, ўрнига Шаҳбоз Жумабоевни туширдим. Менимча, бошқа ўзгаришни қилганим раҳбарларга ёқмади.\n- Суперлигада маълум вақт ишлаш орқали бўлса ҳам, ўзингиз учун нималарни ўргандингиз?\n- Гапнинг очиғини айтсам, нафақат Андижон, балки ўзбек футболига ҳам жуда керак эканлигимни тушундим.\n- Нимага асосланиб айтяпсиз?\n- Кўрдим, билдим. Ўзим ҳам қандайдир ғайриоддий ишлар қилганим йўқ. Фақат мураббийлик тушунчам бўйича нима тўғри бўлса, шуни қилдим. Деярли ҳамма нарса ўхшади.\n- Энди кейинги режаларингиз қандай?\n- Икки ой ичида икки йилнинг энергиясини сарфлаб юбордим. Энди уйда бироз дам олмоқчиман.\nҚилган мехнатинга рози бўл укам, Андижонга бошқа сендек жонкуяр, адолатли, халол мураббий қайтиб келмайди.\nТепадан турволиб уни қўй буни қўй деб турадигон жамоада Хамидуллаев ишлолмиди, ўзини хурмат қилган мураббий пашёл наххуй дейди. Маладец Баха укам, бошқа кўтялар мураббийлар бўганда ишлорарди, хақиқий адолатли мужик мураббийлар иди наххуй дейди. Гап йўқ Батигол омадини берсин.\nУка, сандан кутмагандим бунақа гапларни. Майли дам олиб, хулоса қилиб оларсан, агар ...


Қош шакли характер ҳақида нималарни сўзлайди? Юлдузлар мисолида изоҳ берамиз (фото) - Daryo\n09:56, 06.10.2020 41174\nМаълумки, юз тузилиши одамнинг феъл-атвори ҳақида кўп нарсаларни ошкор қилади. Шунингдек, қошлар ҳам инсоннинг характери ҳақида хабар бериши мумкин. Қошга ишлов берилмасдан аввал қандай шаклда бўлганига қараб, инсон ўзи ҳақида қизиқарли хусусиятларни билиб олса бўлади.\nОдатда қошлари ярим ой шаклидаги одамлар ҳақиқий алтруистлардир. Улар доимо бошқаларнинг эҳтиёжлари ҳақида ўйлашга ҳаракат қилади. Бундай қош эгалари, эҳтимол, жуда юмшоқ ва ғамхўр бўлиб уларнинг ёрдамига ва маслаҳатига муҳтож бўлган дўстлар эса ҳамиша топилади.\nТўғри қош эгалари қарор қабул қилишда ҳис-туйғуларига эмас, балки ақлга таянади. Бундай инсонлар тартиб-интизомни жуда яхши кўради ва ҳар бир ишни белгиланган аниқ режа асосида амалга оширади. Улар қаерда қандай ҳолатда бўлишни билади, шунинг учун ҳам атрофдагилар бу каби қош эгаларига совуққон, деб баҳо беради.\nУчи ўткир қошлар\nАгар қошларнинг учи ўткир шаклда бўлса, демак, бундай инсонлар табиатан реактив. Бундай инсонлар ҳиссиётларга берилган бўлиб, яшин тезлигида қарор қабул қилади, афсуски, шошқалоқлик билан иш юритади. Характерга кўра, жуда тез қарор қабул қилиш натижасида ҳеч нарсани узоқ ўйлаб кўрмайди.\nҚошлари узун инсонлар ҳақиқий энергия захирасига эга. Муаммолари билан баҳам кўрадиган дўст ва танишлари бўлса, бундай қош эгаларининг барчаси уларни тинглашга вақт топади. Тинглай олишни яхши кўрганлиги учун ҳам уларда ижобий энергия етарли бўлади.\nҚисқа қошли қизлар одатда хотиржамлик шиори остида яшайди. Шунингдек, бундай қош эгалари драматизация қилишга мойил бўлган одамлардан нафратланиши мумкин. Тўполон, жанжал бундай қош эгалари учун эмас. Шунингдек, улар ғийбатдан йироқ, бошқа одамларни муҳокама қилиш ва ҳукм чиқаришни ёмон кўради. Афсуски, ушбу мақтовга сазовор хусусияти туфайли баъзи ҳамкасб ва танишлар уларни дўстона деб ҳисобламайди.\nЎткир қошлар эгаси табиатан мукаммалликка эргашади. Улар ҳамиша ўзини танқид қилади ва бошқаларга ҳам юқори талабларни қўяди. Албатта, мукаммалликка интилиш керак, аммо ҳамма нарсанинг ҳам меъёри яхши.\nҚалин қош эгалари ўзига жуда ишонади, шунингдек, мақтовни ёқтирмайди. Шу билан бирга, улар ўз фикрини батафсил ифода этади. Аммо бу атрофдагиларнинг ғашини келтириш мумкин. Лекин яхши кайфият ва фаол ҳаёт позицияси учун уларни яхши кўрадиганлар ҳам талайгина.\nИнгичка қошлар кўпинча қатъийлик белгиси ҳисобланади. Аммо уларнинг ўжарлиги ҳам ўзига етарли даражада бўлади. Бундай қош эгалари бирор мақсад сари интилса, албатта, ҳар қандай йўл билан унга эришади. Уларнинг характерида олға интилиш шиори мавжуд, лекин оила ва дўстлар даврасида муносабатларни бироз юмшатиш зарур.\n17:45 Бугун 5590\n17:15 Бугун 6250\n23:43, 21.01.2022 90777\n14:16, 22.01.2022 80582


Қирғизистон ҳукумати диний фаолият устидан назоратни кучайтиради\nЯнги қонундан кўзланган мақсад, дин ва давлат ўртасидаги муносабатларга путур етказиши мумкин бўлган эҳтимолий хавфларни камайтириш, дейди таҳлилчилар.\nСулаймон тоғидаги «Тахти Сулаймон» масжиди яқинида дам олаётган оила, Ўш шаҳри, июнь ойи. (Арман Калиев)\nБИШКЕК – Қирғизистоннинг дин ишлари бўйича давлат комиссияси «Эътиқод эркинлиги ва диний ташкилотлар тўғрисида»ги қонун лойиҳасини ишлаб чиқиб, жамоатчилик муҳокамасига тақдим этди.\nЯнги қонун-қоидалардан кўзланган мақсад – дин ва давлат ўртасидаги муносабатларга путур етказиши мумкин бўлган хавфларни камайтириш, дейди таҳлилчилар.\nБишкекдаги Қирғизистон-Россия славян университетининг диншунослик бўйича эксперти Индира Асланованинг айтишича, бундан 10 йил аввал қабул қилинган динга оид қонун ҳозирда анча эскириб қолган.\nУнинг айтишича, янги қонун лойиҳаси 2014 ва 2018 йиллардагига нисбатан мукаммалроқ.\nЎтган йилнинг декабрь ойида Бишкек марказий масжидида намоз ўқиётган мусулмонлар. (Руслан Содиқов)\n«Унда бир-бирига зид келувчи моддалар йўқ ва умуман, дин соҳасини тартибга солиш бўйича керакли чора-тадбирлар белгиланган», деди у Карвонсаройга.\nРасмийлар мамлакат бўйлаб диний соҳадаги фаолият устидан назоратни кучайтирмоқчи.\nДин ишлари бўйича давлат комиссияси раҳбари Зайирбек Эргешовнинг 3 июль куни «Интерфакс» агентлигига маълум қилишича, эндиликда барча намозгоҳлар, ибодатхоналар ва бошқа шу каби диний маросимлар ўтказиладиган жойлар давлат рўйхатидан ўтказилиши шарт.\nУнинг сўзларига кўра, намозгоҳлар ва ибодат учун мўлжалланган хоналар «ҳар ерда ва тўғри келган жойда»: кафелар, ресторанлар, бозорлар ва савдо уйларида очиб ташланган.\n«Биз бу намозхоналар, ибодат хоналарининг деворлари ортида нималар бўлаётганидан бехабармиз. Биз ҳатто, улар кимга тегишли эканлигини, уларда нималарга даъват қилинишини ҳам билмаймиз. Қаердан биламиз, балки улар Қирғизистонда тақиқланган радикал диний оқимларни тарғиб қилишаётгандир?», дейди у.\nОзод Европа/Озодлик радиоси лойиҳаси бўлган «Настоящее Время» телеканалининг 9 июль кунги хабарига кўра, қонунда вояга етмаганларнинг ҳуқуқлари ҳам ҳимоя остига олинган.\nБолаларга кўчаларда даъват билан шуғулланиши, шунингдек, уларнинг масжид ёки ибодатхоналарда ишлаши тақиқланади. Бугунги кунда болалар масжидда ҳақ тўланмайдиган ишларни бажарадилар, масалан, намозхонларнинг қўлларига обдастадан сув қуядилар.\nБолалар диний маросимларда фақат ота-оналарининг рухсати ёки уларнинг ўзлари билан иштирок этишлари мумкин.\nДавлат шунингдек, Қирғизистон таълим ва фан вазирлиги томонидан диний таълим муассасаларига лицензия бериш ва уларни сертификатлашнинг янги тартибини жорий этмоқда.\nДиний ўқув юртлари ўз таълим дастурига тарих, жамиятшунослик, тиллар каби дунёвий фанларни киритиши керак бўлади.\nАсланованинг таъкидлашича, тилга олинган сўнгги чора ортиқчадир.\nУнинг айтишича, диний таълим муассасаларини лицензиялаш чораси ортиқча, сабаби диний соҳа Таълим вазирлиги ваколатига кирмайди.\n«Диний ташкилотлар ўз таълим услуби, қадриятлари, тарихига эга. Шу боис ҳам у ердаги таълим дунёвий таълимдан фарқ қилади», деди у Карвонсаройга.\n«Бу борада ягона стандартни жорий қилиш имконсиз», деди у. «Рўйхатга олиш бўйича техник талабларни белгилаш мумкин, бу ишни эса дин ишлари бўйича давлат комиссияси уддалайди».\nАйни пайтда ҳукумат таклиф этилаётган ислоҳотлар юзасидан жамоатчилик фикрини ўрганмоқда, бу қонуннинг якуний шаклига таъсир қилиши мумкин. Кузатувчиларга кўра, қонун лойиҳаси парламент аъзолари ёзги таътилдан қайтганидан сўнггина қабул қилинади.\nТаълим вазирлиги ходимлари мактабга формасиз келадиган ўқувчилар масаласини тез-тез кўтариб туришади. Вазирлик ходимлари мактабларда ҳижобда юришга рухсат бериб, мактаб ўқувчиларининг формаси ҳақидаги низомни бузмоқдалар. Фақат низомни эмас, балки мамлакатнинг бош қонунини, дунёвий давлат конституциясини ҳам. Мактабларда формада юриш керак ёки ҳар кимга хоҳлаган кийимида юришга рухсат бериш керак.\nДавлат хизматчилари – дунёвий инсонлар, ОАВ ва ҳ.к. ўзлари ҳайит ва жума намозларига бориб, республика аҳолиси орасида диний ташкилотларни тарғиб қилмоқда. Бу билан улар давлатнинг дунёвий эканлиги кўрсатилган Қирғизистон республикаси конституциясига хилоф иш тутмоқдалар. Шу сабабли ҳам диний арбоблар давлат сиёсатига аралашиб, баъзида парламент, ҳукумат ва ҳатто президент юритаётган сиёсатни эътиборсиз қолдирмоқдалар. Давлат хизматчиларига диний эҳтиёжларни қондириш тақиқланмаган, бироқ улар у ерга ўз хизмат ваколатларидан фойдаланган ҳолда боришлари ва давлат номидан чиқишлари нотўғри. Аксинча, улар бу каби тадбирларда диний эҳтиёжларини адо этаётган оддий фуқаро сифатида иштирок этишлари керак. Давлат муассасалари, ташкилотларида намозхоналар ташкил этилмаслиги керак. Давлат тизимида ишловчилар бу масалада жуда сокин ва эҳтиёткор бўлишлари ва ўз эҳтиёжларини фуқаро сифатида адо этишлари керак, холос. Масжидлар қурилиши учун инвесторларнинг пулларига ер майдонлари ажратишга зарурат йўқ, бу билан улар одамларнинг исломийлашувига йўл очиб бермоқдалар. Республикада намозхона, масжид ва мадрасалар шундоқ ҳам жуда кўп. Мактабларда ўқувчиларнинг формаси ҳақидаги масалага келсак. Диндор ўқувчилар мактабга ҳижобда борадилар. Бу билан мактаблардаги форма тўғрисидаги низом ва форма кийган ўқувчиларнинг инсоний ҳуқуқлари бузилмоқда.\nИлтимос, радиокарнайлардан фойдаланишни тақиқлашсин, қолган одамларда ҳам ҳуқуқ борку.\nБарча болаларга дунёвий билим берилиши керак, 18 ёшдан кейин эса қандай олий таълим олишни ўзлари танласин…\nМарказий Осиё журналистлари Хитойнинг сўз эркинлигига нисбатан таҳдидидан хавотирда\n«Хитой бизга босиқлик билан таҳдид қилмоқда», дейди бишкеклик журналистлардан бири Хитойнинг минтақага қаратилган шиддатли ташвиқотини назарда тутиб.